text:
Saha nami-namina tina Imam teh ?
(Sumber kitab2 suni)
Ngalanjutkeun pembahasanana kana nami2 Imam , penting jigana urang kenal heula perihal hadits anu berkenaan jeung :
A. Imam, atawa ulil amri didieu teh itrah (turunan nabi) ti ahlulbaet anu maksum, ku berbagai lafadh
1. tina sahih muslim
… انا تارك فيكم ثقلين، أوّلهما كتاب الله فيه الهُدى والنور، فخذوا بكتاب الله واستمسكوا به. فحثّ على كتاب الله ورغّب فيه ثم قال: وأهل بيتي، أذكّركم الله في أهل بيتي، أذكّركم الله في أهل بيتي، أذكّركم الله في أهل بيتي…[1]
Kaula ninggalkeun ka anjeun dua PUSAKA (ANU BEURAT) anu kahijina Kitabullah (Al-Quran) dijerona petunjuk jeung cahaya, candak ku anjeun eta kitabullah jeung cekel sing pageuh (eta kitabullah), maka ngadorong (marentah nabi) kana kitabullah jeung nyemangatan (ka eta kitabullah), (anu kaduana) jeung Ahlibait kaula, kaula ngemut2 ka anjeun Allah(jadi saksi) perihal ahlulbaet kaula (3 kali disebatkeuana)
2. Tina musnad ahmad
قال رسول الله ـ صلّى الله عليه [ وآله ] وسلّم ـ إني تارك فيكم خليفتين كتاب الله حبل ممدود ما بين السّماء والأرض، أو ما بين السماء الى الأرض، وعترتي أهل بيتي، وإنهما لن يفترقا حتى يردا عليَّ الحوض
Rasulullahsaww ngadawuh- kaula ninggalkeun ka anjen dua KHALIFAH (pamimpin) (kahijina) Kitabullah (Quran) tali anu ngabentang langit jeung bumi, atawa ti langit ka bumi,(kaduana) itrati (keturunan kaula) ahlibaiti , saenya2 kadua-duana moal misah nepi balik deui ka (telaga) Haudh[2]
Dina eta hadits bisa katingali yen Ahlul bait teh keturunan nabi anu dijelaskeun dina Al-quran anu maksum, tah ieu ahlulbaet teh nepi ka jaman akhir bakal aya marengan eta Alquran, janten Ahlulbaet teh anu faham 100 persen Al-quran, disebatna oge Quran anu hirup.
Dina kitab2 suni sanesnna oge seueuer saperti aya dina Sunan At-Tirmidzi jilid 5/621, Annasai bab khashaish hal 30
Ieu disebatna teh Hadits Tsaqalain (DUA PUSAKA NU AGEUNG) tertulis dina kitab2 suni komo deui dina kitab syiah mah.
B. Hadits Safinah (perahu) dimana fungsi Imam ahlulbaet didieu teh jiga parahu
مثل أهل ايتي كسفينة نوح من ركبها نجا و من تخلف عنها هلك
Permisalan Ahlulbait kaula saperti Perahu Nuh as , saha jalma anu naek bakal salamet saha jalmi anu ngalawan (teu naek) bakal cilaka[3]
Hadits Safinah tos masyhur jeung mu’tabar dikalangan mazhab suni bahkan Mufassir Suyuty dina Durul mansurna anu ngajelaskeun ayat ka 58 ti Albaqarah anu nafsirkeun yen negeri eta negeri ahlil bait nabi. Hakim nisyaburi dina mustadrakna oge nyebatkeun dina 3/150, Ibn Atsir din nihayah oge nyebatkeun, Mufassir Fakhrurazi dina tafsirna mafatihul ghaib dina ayat mawaddah, sareng seueur deui anu nyebatkeun eta hadits.
Salajeungna urang bahas perihal jumlah para Imam ahlubaet teh aya 12 tea
1. di sahih muslim
حدثنا هداب بن خالد الأزدي حدثنا حماد بن سلمة عن سماك بن حرب قال سمعت جابر بن سمرة يقول سمعت رسول الله صلى الله عليه و سلم يقول ( لا يزال الإسلام عزيزا إلى اثني عشر خليفة ) ….( كلهم من قريش )
Nyarios ka kami Hadab ibn Khalid, alazdi, nyarios ka kuring Himad ibn Salmah ti Samak ibn Harb nyarios , ngadangu Jabir ibn Samrah nyarios kuring ngadangu, yen Rasulullah saww ngadawuh :
Islam bakal salawasna Aziz (agung)(sampai hari kiamat) nepi datangna 12 khalifah , ..sadayana ti Quraisy[4]
Dina sahih mslim oge nyebatkeun hadits ieu dina sabaraha lafadzh
Samisal ku lafadz
إن هذا الأمر لا ينقضي حتى يمضي فيهم اثنا عشر خليفة
Saenya2 na urusan eta (kekhalifahan) moal beres nepi ka berlalu ka maranehanana 12 Khalifah
2. sahih Bukhari
حدثني محمد بن المثنى حدثناغندر حدثنا شعبة عن عبد الملك سمعت جابر بن سمرة قال
: سمعت النبي صلى الله عليه و سلم يقول ( يكون اثنا عشر أميرا ) فقال كلمة لم أسمعها فقال أبي إنه قال ( كلهم من قريش )
Nyarios ka kuring Muhammad ibn Almutsanna , …………ngadangu nabi saww ngadawuh :
Bakal aya dua belas Amir , …….sadayana ti Quraisy.[5]
Seueur pisan hadits nu samodel kieu dina kitab hadits suni samisal dina mu’jam abi ‘awani 4/373, Musnad Ahmad 5/86/,87, Sahih ibn hibban 15/43, Mustadrak ala sahihain 4/546, jeng nu sanesna….
Nami2 na para Imam
1. Qunduzi Al-Hanafi (makruf ku mazhab Hanafi) dina kitab yanabi almawaddah
وفى المناقب: عن المفضل قال: سألت جعفر الصادق عليه السلام عن قوله (عزوجل): ” (وإذ ابتلى إبراهيم ربه بكلمات) الاية. قال: هي الكلمات التي تلقاها آدم من ربه فتاب عليه، وهو انه قال: يا رب أسألك بحق محمد وعلى وفاطمة والحسن والحسين إلا تبت على، فتاب الله عليه انه هو التواب الرحيم. فقلت له: يا ابن رسول الله فما يعنى بقوله (فأتمهن) ؟ قال: يعنى أتمهن الى القائم المهدى إثنى عشر إمام، تسعة من ولد الحسين عليهم السلام.
Di Al-Manaqib ti Almufdhil nyarios kuring naros ka Ja’far Ashadiq as perihal Firman-Na azza wajalla , “ cing inget aranjeun nalika Pangeran masihan ujian ka Ibrahim ku sabaraha kalimah”[6]
Nyarios : eta Kalimah (ujian) teh anu nepi ka Adam (as) ti Pangeran, maka Gusti ngahampura ka anjeunna (Adam as), jeung eta teh (taubatna Adam as) ku ngadoa (kieu) : Ya Rabbi kuring menta hampura ku haqna Muhammad jeung ali jeung Fathimah, jeung Hasan jeung Husein, maka Allah ngahampura ka anjeuna (Adam as) saenya2na Ajeunna (Gusti) maha ngahampura jeung maha Asih. Maka kuring nyarios ka anjeunna (Imam Ja’far as) : Ya putra Rasulullah , naon ari artina فأتمهن anu aya dina ayat teh ? ngadawuh (imam Ja’far as) فأتمهن(nunaikeun) nepi ka Al-Qaim Al-Mahdi Imam, (aya dua belas imam) salapan ti turunan Al-Husein as.[7]
2. Dina kitab eta oge disebatkeun كلهم من بني هاشم hartinna sadayana ti bani Hasyim
3. Dina kitab eta oge disebatkeun
حدثنا أصحابنا وقالوا: حدثنا محمد بن همام، قال: حدثنا جعفر ابن محمد بن مالك الفزاري، قال: حدثني الحسين بن محمد بن سماعة قال: حدثني أحمد بن الحارث، قال: حدثني المفضل بن عمر، عن يونس بن ظبيان، عن جابر بن يزيد الجعفي قال: سمعت جابر بن عبد الله الانصاري يقول
قال لي رسول الله (ص): يا جابر إن أوصيائي وأئمة المسلمين من بعدي أولهم علي، ثم الحسن، ثم الحسين، ثم علي بن الحسين، ثم محمد بن علي المعروف بالباقر ستدركه يا جابر فإذا لقيته فاقرأه مني السلام، ثم جعفر بن محمد، ثم موسى بن جعفر، ثم علي بن موسى، ثم محمد بن علي، ثم علي بن محمد، ثم الحسن بن علي، ثم القائم اسمه اسمي وكنيته كنيتي محمد بن الحسن بن علي، ذاك الذي يفتح الله – تبارك وتعالى – على يديه مشارق الارض ومغاربها، ذاك الذي يغيب عن أوليائه غيبة لا يثبت على القول بامامته إلا من امتحن الله قلبه للايمان. قال جابر: فقلت: يا رسول الله فهل للناس الانتفاع به في غيبته ؟ فقال: إي والذي بعثني بالنبوة، إنهم يستضيئون بنور ولايته في غيبته كانتفاع الناس بالشمس وإن سترها سحاب، هذا من مكنون سر الله، ومخزون علم الله، فاكتمه إلا عن أهله[8]
…………….ti Jabir ibn Abdullah Al-Anshari nyarios : ngadawuh rasulullah saww ka kuring, Ya Jabir, saenya2nya washi (wakil) kaula jeung Imam-imam kaum muslimin saatos kaula teh awalna ti
1. Ali teras,
2. Hasan, teras
3. Husein, teras
4. Ali ibn husein teras
5. Muhammad ibn Ali anu makruf ku Al-BAqir anjeun bakal terang (patepang jeung Al-baqir) lamun anjeun patepang sampaikeun salam ti kaula, teras
6. Ja’far ibn Muhammad, teras
7. Musa ibn Ja’far teras
8. Ali ibn Musa teras
9. Muhammad ibn Ali teras
10. Ali ibn Muhammad teras
11. Hasan ibn Ali, teras
12. Al-Qaim , namina jiga nami kaula (-nyaeta Muhammad) panggilanana jiga panggilan kala (Abal-qasim), nyaeta Muhammad ibn Hasan ibn Ali (anu kakenal Al-Mahdi tea)
Tah eta anu Allah ngameunangkeun (Islam) ku anjeunna (Al-Mahdi) teh di (seluruh penjuru) timur jeung barat bumi . Anjeuna tea anu bakal Ghaib tina titingalieun, moal narima kana kaghaibanana kecuali anu tos kauji hatena ku iman.
Jabir naros ka Nabi saww : Ya Rasulullah saww naha Manusa bakal meunangkeun manfaat tina kaghaibanana? Rasul saww ngajawab : Muhun , Demi anu ngangkat kaula jadi nabi, saenya-enyana (manusa) bakal meunangkaeun cahaya ku nur na jeung wilayahna di zaman kaghaibanana, saperti manusia oge (tiasa ) nyandak manfaat tina matahari dibalik awan. Hal ieu tina rahasia Allah anu nyumput, Jeung Ilmu Allah anu kasimpan,kukituna rahasiakeun (perihal ieu) kecuali kana ahlina.
[1]Sahih Muslim 7/122
[2] Musnad ahmad ibn Hambal 5/181
[3] Musnad Ahmad ibn Hanbal 3/14, 17, 26
[4] Sahih Muslim jilid3, hal.1452, hadits ka 1821
[5] Sahih Bukhari 6:2640 kitab Al-Ahkam bab alistikhlaf
[6] Al-baqarah 124
[7] Yanabi Almawaddah juz 1hal.255
[8] Al-Qunduzi al-Hanafi, Yanabi` al-Mawaddah, hlm. 441-444,bab 95
Filed under: Ahlulbait View |


c: text/html

text:
Al Kautsar
Surat Al Kautsar nyaéta surah ka-108 dina Al Qur'an. Surat ieu kaasup surat makiyyah sarta diwangun ku 3 ayat. Kecap Al Kautsar sorangan boga harti nikmat anu réa sarta dicokot tina ayat kahiji ieu surat. Poko eusi surat ieu nyaéta paréntah ngalaksanakeun solat sarta ngalakonan ibadah kurban alatan Alloh maparin réa kanikmatan pikeun jalma anu ariman sedengkeun jalma-lalma nu mikangéwa kaum nu ariman baris kapegatkeun.
Daptar eusi
Eusi jeung Tarjamah[édit | édit sumber]
Hubungan surat Al Kautsar jeung surat Al Kafirun[édit | édit sumber]
Dina surat Al Kautsar Alloh maréntahkeun sangkan jalma ngahambakeun diri ka Alloh, sedengkeun dina surat Al Kafirun paréntah kasebut ditanjeurkeun deui.
Tumbu kaluar[édit | édit sumber]
- Al Kauther, الکَوثَر
- Tafsir Ibn Kathir
- Al-Kawthar at Altafsir.com
Rujukan[édit | édit sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971

robotstxt: allowed

filter: keep


text:
Gending karesmén
Gending karesmén nyaéta pagelaran drama anu dialog-dialogna ditembangkeun atawa dikawihkeun, dibarengan gerak ibing, dipirig ku tatabeuhan.[1]
Dina kamekaran kiwari, teu saeutik gending karesmén anu geus direkam kana kasét, upamana waé ”Gending Karesmén Lutung Kasarung” beunang Sayudi. Upama rék mintonkeun éta gending karesmén, kasét téh kari diputer, tuluy baé dipagelarkeun. Tangtu baé dina pintonan anu ngan ukur nunutur sora kasét mah, palakuna teu kudu ngapalkeun dialog anu ditembangkeun atawa dikawihkeun téa. Paling-paling pepeta, némbongkeun ékspresi beungeut, jeung blocking (pundah-pindah tempat, jeung sajabana).[2]


text:
Status dina Pesbuk, dicopas bebas di dieu. Tong protes, gandeng!
(Nuhun ka Lebe Rancabanyol 🙂 )
Kanyaah jang kang Irfan Arifuddin kang Ivan Romanov mang Michael Emod Ramehmod oge kususna kanu can parayu. (Bari ngaca)
Hidep sadaya regepkeun sing kaharti, ari MILIH PIJODOEUN teh cing emut kana dauh Rasulullah anu pokna:
PILIH AWEWE ANU BAKAL JADI PAMAJIKAN MARANEH, SABAB GETIH PARAGI WATEK JEUNG PANGADATAN TEH ETA SOK PUNDAH PINDAH (TURUN TUMURUN).
Oge dina hadist sejen Rasul ngadauh kieu:
Awewe dikawin teh lantaran opat perkara:
1. Lantaran hartana
2. Lantaran turunanana
3. Lantaran kageulisanana
4. Lantaran agamana, ngan lamun maraneh hayang untung, pek pilih awewe anu ngalaksanakeun agamana.
Jol we aya pertanyaan, “Naha ari milih jodo teh kudu kusorangan?”
Jawabna: ENYA, teu meunang milih pijodoeun seperti meuli Dut Idut tina karung, EH MEULI UCING TINA KARUNG, kakara teupung rek dina waktu dirapalan.
Untung lamun kabeneran pada bogoh,tapi lamun BERTEPUK SEBELAH SUKU EEH SEBALAH TANGAN alias bogoh nongencang, kan bisa barabe. Lantaran ngawangun rumah tangga teh lain keur sapoeun, paribasa kawin sore pegat isuk. ciga artis luar ceu Britney Spears kawin isuk2 sore pisah.
Tapi targetnateh kudu nep ka akherat.
Jadi milih jodo teh usahakeun BATU TURUN KESIK NAEK, KALAPA TONGGOHEUNANA, LALAKI PURUN AWEWE DAEK SARUA BOGOHEUNANA.
Janten jodo kudu meunang milih sorangan (da lain jaman mamah Dedeh Rukmaya eeeh Siti Nurbaya maksad teh).
Sabab ku agama teu dibenerkeun hiji perkawinan anu kasang tukangna di implik implikan kuhiji INTIMIDASI atawa paksaan timana wae datangna.
Aya hiji riwayat di zaman Rasulullah saw. : Kungsi aya hiji awewe golongan Anshar ngarana Khansa Binti Khidza, di kawinkeun ku bapana kahiji pamuda, padahal manehna (eta si awewe) teu bogooheun nya ngadoni ka Rasulullah saw. Ngunjukeun eta perkara, harita keneh, FA RODDA NIKAHAHA, mangka dibedokeun alias dibatalkeun pernikahanana. (Hadist R. Bukhori)
*asa lapar geus ngetik teh,panjang teuing kitu?
Lanjut ka dieu geura:
Omat di mana salira geus MANGGIH JODONA kudu hade ka pamajikan.
Sabab biasana pamajikan teuloba pamenta, teu hayang disanjung, dipuja, di wowoy ku harta luyuh layah, tapi hiji anu dipenta ku pamajikan, nyaeta menta di ajenan anu wajar.
Dibawa badami mun aya pasualan rumah tangga, mun rek indit-inditan pamit (ulah ciga Bunhaw Tanjuhoek asal angkat) atuh lamun datang teulat nyarita balaka.
Saur Allah dina surat An-Nisa, anu pi hartoseunana: “Kudu harade maneh campur gaul jeung pamajikan teh.”
Oge Rasul ngeceskeun dina salahsawios dauhanana, anu kecapna:
JELEMA ANU PANGHADENA DI ANTARA MARANEH TEH, NYAETA JALMA ANU PANGHADENA KA PAMAJIKANANA, JEUNG KULA OGE JALMA ANU PANGHADENA KA PAMAJIKAN KULA DI ANTARA MARANEH.
Margi salaki jeung pamajikan ngabogaan hak jeung kawajiban anu sarua, ngan TUGASNA ANU BEDA. Lalaki teh jadi pamimpin sakulawarga, sedengkeun istri mah jadi pamimpin rumah tangga.
Pertanyaanana kumaha atuh peranan jeung kawajiban lalaki dina rumah tangga teh???
*ngusapan galon
Teu ngarti? Sarua! 😆 Nya teangan we sorangan di Gugel Trenslet, sugan we aya bahasa Timbuktu.
Cag ah!


text:
…
Kaum Muslimin anu mulia,
Dina ieu pangajian rutin urang nyoba-nyoba ngobrol nyaritakeun bulan Muharram. Bongan Muharram téh pada ngaku ku sarararéa. Sararéa pada sono kana Muharram. Sararéa pada ngabagéakeun kana Muharram, tapi teu sararéa wawuh aya naon dina bulan Muharram. Tungtungna mah dina ngabagéakeun na gé loba dangdananeun. Éta Muharram téh diaraku. Ceuk urang Yahudi nu Yahudi. Ceuk babaturan Yahudi gé nu manéhanana. Ceuk turunan Jahiliyah gé nu manéhanana. Ceuk urang Islam mah komo deui. Nu saha éta téh sabenerna bulan Muharram téh? Kagungan Alloh Subhanahu Wa Ta’ala. Ari geus nu Alloh mah sugan moal paséa tinggal pada maké wé ku sararéa. Ngan urang Islam ulah pipilueun titajong, kaliru dina ngabagéakeun Muharram.
Kaum Muslimin sadaya, geus kitu da manusa téh tara angger di alam dunya téh: sakapeung ka luhur, sakapeung ka handap, sakapeung untung, sakapeung rugi. Boh manusa nyorangan, boh babarengan, boh sanagri, boh saalam dunya kitu wé éta mah. Sakapeung untung, sakapeung rugi cara urang Majalaya wé ayeuna pan rata-rata keur rarugi lin? Dikersakeun ku Nu Maha Suci kajadian nu saperti kitu teh lolobana ditakdirkeun dina bulan Muharram….”
Lengkepna ieu ceramah tiasa diunduh di dieu.


text:
Bab Wawadahan
Terus teu meunang oge nambal wawadahan ku emas atawa perak, boh saeutik sumawonna loba. Iwal lamu bener-bener butuh kacida nambal ku emas atawa perak atawa lamun seug eta wawadahan teh moal bisa ditambal iwal lamun ditambalna ku emas atawa perak. Eta oge lamun butuhna nambal ku emas teh, lamun butuhna ngan saeutik sarta eta wawadahan teh ngandung kapentingan anu kacida.
Anu matak teu meunang teh diantarana :
1. Eta daripada emas atawa perak dipake saukur keur wawadahan, anu teu boga manfaat anu gede, anu teu sapira kagunaannana.
Padahal lamun seug emas atawa perak teh dijual atawa ditukerkeun kana duit, bakal kacida lobana.
Duit anu loba teh tuluy dipake modal, keur ngembangkeun usaha atawa mere modal kanu rek usaha atawa nyieun pabrik, tangtu bakal loba jelema anu bisa ditulungan , bisa nginjeumkeun modal kanu usaha atawa ngagawekeun ka jalma anu can boga pagawean.
2. Ngajaga sak wasangka tinu lain, atawa ngajaga perasaan jalma miskin, ulah nyolok mata bunceulik pikeun jalma anu teu mampu.
Ulah abong-abong loba duit, sagala wawadahan teh beak kadaek dijieun tina emas atawa perak.
Ari loba duit mah meuning oge dibagikeun atawa diinfakeun atawa dishaqahkeun atawa naon bae bahasa anu mernah oikeun nu kitu.
Sigana mah pamere anu beunghar bakal disuhun dina ubun-ubun , bakal nunuhunan da kituna teh anu miskin kacida perluna.
Disunatkeun pikeun jalma muslim nutupan wawadahan kalawan ntupan anu matak katutupan wawadahan, euweuh anu matak bakal asup kokotor atawan sato hewan atawa najis ka jero eta wawadahan.
Eta mah ditutupanna rek kututupna, atawa anu lainna anu bakal bisa nutupan kana eta wawadahan, boh ti beurang atawa ti peuting.


text:
Wikipedia:Wiki Sabanda
Émbaran │ Katangtuan │ Cara miluan │ Tugas │ Kaca Klaim │ Béwara │ Pitulung │ Sawala │
Sayembara Nulis Wiki Sabanda
Wiki Sabanda nyaéta istilah singgetan pikeun Wikipédia Raksa Basa Sunda. Wiki Sabanda téh mangrupa kagiatan anu boga tujuan pikeun ngadokuméntasikeun jeung miara basa Sunda dina wangun téks. Iwal ti éta, ieu sayembara téh minangka tarékah pikeun ngawangun komunitas wikipédiawan Sunda, sangkan bisa ngahirupkeun loka Wikipédia Basa Sunda. Ieu kagiatan ditangtayungan ku Wikimedia Indonesia.
Ieu tarékah téh dirarancang mangrupa kaulinan (game) undak-undakan dina jaringan (online) kalawan dina waktu anu tangtu. Para pamilon iwal ti ngamumulé basa Sunda téh, ogé diajar ngokolakeun komunitas, silaturahmi, jeung gawé bareng. Tapi ogé silih ngéléhkeun papadana ngaliwatan skor. Unggal undakan disadiakeun hadiah. Saperti kaulinan online séjénna, unggal pamillon bisa gugur. Upama ieu kajadian, mangka pamlon kudu balikan deui tina undakan tempat manéhna gugur. Tujuanna ogé piken meunangkeun pamilon anu saloba-lobana, sahingga ieu tarékah téh lumangsungna bisa tuluy tumuluy.
Jangka waktu ieu sayembara Wiki Sabanda téh dimimitian ti tanggal 28 September 2014 nepi ka 14 Maret 2016. Pamilon anu bisa nulis artikel panglobana bakal dibéré hadiah laptop (intel i5).


text:
Bét, leuwih reueus Ngagunakeun Basa Deungeun ?
Dina “PR” Saptu 11 Juli 2009, budayawan Ajip Rosidi manghanjakalkeun laku-lampah bangsa urang ayeuna anu kurang ngarasa ngabogaan basana sorangan, ti mimiti pajabat tingkat luhur nepi ka handap, leuwih reueus ngagunakeun basa séjén, utamana basa inggris. Maranéhanana resep “iinggrisan, sanajan di tempat resmi, cenah. Anjeunna ogé nananyakeun pariwara anu ngagunakeun bahasa deungeun anu henteu dipikaharti ku masarakat. Padahal pariwara éta boga tujuan méré penerangan sarta pikeun ngabangkitkeun minat pamacana. Komo, ampir kabéh widang geus kaasupan, mimiti ti tempat hunian, rekreasi,bangunan, kabéhanana ngagunakeun basa anu henteu akrab dina ceuli urang. Kabéhanana dijejelkeun.
Éh, ngaran Pasar Baru Bandung ogé kiwari jadi Pasar Baru Trade Centre. Saterusna stadion anu baris diwangun di Gedebage baris dibéré ngaran West Java Stadium. Koran PR 19/7/2009 ngungkabkeun yén RW 16 Margasari Kota Bandung geus robah, ti wewengkon anu kotor jadi bersih. Parobahan eta sanggeus diayakeun program BGC (Bandung Green and Clean). Kitu deui ieu minangka bukti yén urang kurang paduli ka bangsa sorangan. Naha BGC? Padahal, Pak Ateng Wahyudi baheula geus ngayakeun program Bandung Berhiber (Bersih, Hijau, dan Berbunga). Naon atuh untungna BGC? Meureun waé kapikir di uték maranéhanana yén Berhiber éta kampungan, henteu nyeni, sarta kurang gaul?. Jelasna mah, ayeuna ieu urang geus muja basa deungeun sarta mopohokeun basa sarta budaya urang sorangan.
Tapi keun we urang dipenjara di imah sorangan, asalkeun sémah bagja? Masih aya kitu bangsa Indonésia anu geus diémbarkeun jeung haté buleud ku para nonoman warsih 1928? Pikeun naon jargon “Paké basa Indonésia kalayan alus sarta bener”, lamun basa minangka ciri bangsa geus henteu dipihormat deui? Saha paduli? Éstuning … palias !
Filed under: Tepas |


text:
MUNAJAT teuing ku rajin pisan ngadatangan tabib jeung dukun. Ari kasakit anu karandapan ku manehna nya eta . . . peluh. Teuing geus sabaraha puluh urang tabib jeung dukun anu kungsi didatangan ku manehna, tapi angger bae kasakit peluhna teu cageur-cageur.
Meunang raratan ti babaturanana, cenah aya tabib teureuh India anu bisa ngubaran kasakit peluh. Atuh puguh bae asa mobok manggih gorowong, da teu kungsi didongengan dua kali, kencling bae Munajat muru ka tempat praktek eta tabib.
Singhoreng rada aneh prakprakan nambaan eta tabib teh. Lain diolesan sakumaha biasana, tapi “manuk” anu cindeten bae teh . . . disulingan. Enya, eta “manuk” anu paeh teh barang ku eta tabib ditiup ku sulingna dadak sakala jadi hirup tur maceuh.
Munajat ge kahayangna mah kitu, sugan jeung sugan enya eta tabib teh sakti. Atuh gagancangan manehna nangkarak. Calana panjangna mah dilaan, ngan kolorna mah teu dilaan, da ceuk eta tabib teu kudu, nyaho . . . gugurubugan bae cenah “manuk” euweuh guam teh.
Sabada eta tabib tipoporose niup suling, ujug-ujug kuniang we . . . tali kolor Munajat teh hudang. Terus ugal-igel nuturkeun wirahma suling. Ari “manuk”-na mah angger we . . . tibra sare dina jero kolor.
SOANG CILAKA
PIKEUN lalaki anu bobogaanana salawasna nguyung mah tangtu apal kana sakur ubar anu ditaksir bisa nimbulkeun kakuatan. Ti mimiti Viagra, Irex, Irexin (keur budak) jeung rupa-rupa ramuan nu dioleskeun, pasti pada-pada apal.
Hiji mangsa aya nu cocorowokan dumeh manehna nempo aya soang eueuleugeugan. Eta soang anu dipikameumeut teh siga-siga nu kacekek, beuheungna ngadadak heuras sarta tuluy eueuleugeugan.
Horeng simanahoreng eta soang teh kalawan teu ngahaja geus ngalodok . . . Viagra anu ragrag tina saku nu bogana kana tempat nyatu eta soang. Ku mujarabna Viagra, beuheung soang ge bisa ngadadak . . . heuras nya?
OBAT PINAREUP
LANTARAN hayang nyukakeun salaki, Nyi Eha luluasan datang ka tabib pikeun tatamba rek . . . ngabadagan pinareupna. Ku tabib Nyi Eha dibere ramuan anu diwadahan kana botol. Cenah mah eta ramuan teh kudu dioleskeun saban rengse mandi, biasana mah heuleut popoean ge pinareup teh bakal langsung ngabadagan.
Ari eta ramuan teh ku Nyi Eha ditunda di kamar mandi, direndengkeun jeung botol sampo. Dumadakan salakina salah nyokot sampo waktu rek diangir. Ngan ledak-ledak bae eta ramuan keur ngabadagan pinareup teh dipake diangir.
Orokata, heuleut dua poe ti harita dina sirah salakina mucunghul . . . pentil. Lila-lila eta pentil teh ngagedean. Geus sidik nu jadi dina si-rahna pinareup mah, atuh kapaksa lamun manehna iinditan teh sirahna kudu make . . . BH.***
AYA budak duaan, saurang urang Ciawi saurang deui urang Singaparna. Eta budak téh keur pacéntal-céntal ngeunaan kaluhungan kotana séwang-séwangan.
“Sabenerna mah Ciawi anu pantes jadi puseur kota Kabupatén Tasikmalaya téh, da Ciawi mah diliwatan ku jalan utama jeung deukeut ka Bandung,” ceuk budak urang Ciawi.
“His, nya Singaparna nu leuwih pantes mah! Ngaranna ge aya singaan, pasti leuwih galak.
Ceuk saha ka Bandung leuwih deukeut ti Ciawi? Coba geura jalanna ka Garut, pasti deukeut kénéh ti Singaparna,” ceuk budak urang Singaparna embung éléh.
“Tapi pan Singaparna mah teu diliwatan ku jalan karétaapi ?”
“Ah, keur naon tumpak karétaapi, da karétana gé mindeng tabrakan. Mending kénéh tumpak mobil!”
“ Di Ciawi mah tanahna masih kénéh lega, pantes pisan mun diadegan kantor-kantor pamaréntah téh. Lian ti éta sawahna subur, apan can lila ogé Présidén SBY ngahajakeun sumping ka Ciawi,”
“Mun enya sawahna subur, naha Pa SBY teu jadi mitembeyan panén di Ciawi ?”
“Éh enya nya. Eu, meureun . . . étémna tinggaleun di Cikéas,” ceuk budak urang Ciawi bari arapap-eureupeup, “geuning basa rombongan Pa SBY ka Cipasung bet disuguhan dahareun anu teu merenah didahar ?”
“Ah, eta mah olo-olo we. Kolek sakitu ngeunahna disangka ngabahayakeun. Geuning bapa urang ge beak tilu bungkus, teu nanaon?”
“Pokona mah Ciawi anu pantes jadi puseur kota Kabupatén Tasik mah,” deui-deui budak urang Ciawi téh nyarita bari morongos, “Ciawi mah boga cipanas, jeung tokoh-tokohna loba nu terkenal,”
“Urang Singaparna gé sarua, loba nu terkenal. Bupati Tasik nu ayeuna apan urang Singaparna, da calon bupati ti Ciawi mah dina pilbupna éléh,”
“Saha siah ngaranna Bupati Tasik téh ?”
“Pa Tatang Farhanul Hakim,”
“Ari ngaran geureuhana?”
Budak urang Sinaparna téh ngahuleng sajongjongan, tayohna manéhna teu apaleun.
“Apal kénéh déwék geuning urang Ciawi. Yeuh mun manéh hayang apal mah, jenengan geureuha Bupati Tasik téh . . .Ibu Tatang!”
“Aéh, enya nya. Naha déwék bet ngadadak poho?” ceuk budak urang Singaparna bari kalamas-kélémés.
Ngaranna gé budak, pasti nyaritana sabulangbéntor, saéngabna kamana karep.
AL MASOEM
SARÉRÉA moal aya anu bireuk ka Al Masoem, komo ka nu sok lalar liwat ka daérah Cipacing di wewengkon Bandung wétan mah. Ari sababna, di éta wewengkon urang bakal manggihan tulisan Al Masoem ngajareblag gedé pisan, boh di pom bénsin, sakola, kolam renang, Bank Perkréditan Rakyat, apoték atawa perséwaan alat-alat berat. Enya, apan Al Masoem téh kiwari geus ngajangélék jadi pausahaan raksasa anu pikareueuseun urang Sunda.
Naha bet kudu jadi pikareueuseun urang Sunda ?
Har, apan urang Sunda mah sok dilélécé, pajarkeun téh moal bisaeun dagang. Dina ayana gé pausahaan urang Sunda anu maju, umumna tara lila, da sok mojéjrét deui. Pangna kitu téh lantaran urang Sunda mah pohara percayana kana eusi hiji paribasa anu unggelna “ulah leumpang sasambayan, ulah dagang papatungan”. Matakna dina urusan bisnis mah, urang Sunda sok tara diperhitungkeun, béda pisan jeung urang Padang.
Tapi éta paribasa téh gugur ku ketakna Haji Masoem, pendiri Al Masoem Grup téa. Sabada kabuktian bisnis Al Masoem Grup sakitu suksésna, ayeuna mah urang Sunda teu bisa dilélécéh deui, urang Sunda gé bisa jadi konglomérat !
Saeutik nu nyaho yén Pa Haji Masoem téh asli bibit buit ti Ciawi. Ngamimitian bisnisna dagang . . . munding. Éta munding téh digiringkeun sapoé sapeuting ka . . . Bandung. Bisa dibayangkeun ku urang gé, kumaha sangsarana ngagiringkeun munding ka tempat anu sakitu jauhna, mangka harita mah masih kénéh meuweuh ku gorombolan.
Suksés dagang munding, saterusna Haji Masoem muka toko jeung ngagén minyak tanah. Tempatna di Cipacing téa. Sabada suksés, ahirna ngocal-ngocal muka pom bénsin nepi ka aya puluhna. Bakat ku loba-lobana pom bensin Al Masoem, nepi ka sok dijieun kaheureuyan dina tatarucingan. Soal tarucingna teh kieu: naon basa Arabna pom bénsin? Jawabanana téh . . . Al Masoem!
TAHU PARNA
LAMUN di Bandung tepung jeung tukang sol sapatu, tanyakeun wé geura asal lemburna, pasti éta tukang sol sapatu téh ti Sukarégang. Kitu deui lamun urang tepung jeung tukang rujak bebek, geus tangtu manéhna téh urang Limbangan. Ari tukang kupat tahu lembur asalna ti mana? Geus pasti ti Singaparna!
Di deukeut lapang Gasibu gé aya tukang kupat tahu diténdaan. Dina téndana dipasang spanduk, ditulisan dua jajar. Jajaran luhur unina téh KUPAT TAHU, ari jajaran handap unina SINGAPARNA. Ngan lantaran spandukna dilipet di tengah-tengah, éta uni tulisan téh jadi anéh. Ditempo ti kidul mah unina téh KUPAT SINGA, ari ditempo ti kulon mah unina téh TAHU PARNA.
Kitu tah resikona lamun tulisan dina spanduk dilipet téh.


text:
TAHU Sumedang nyaéta tahu nu asalna ti Sumedang, Jawa Barat. Tahu ieu biasana digoréng nepi ka rada garing, semu coklat, tur asin. Cocog lamun didahar jeung lontong. Sanajan asalna ti Sumedang, tahu ieu kiwari geus loba dijieun di wewengkon lianna di Indonésia.
Tumuwuh jeung nanjeurna industri tahu di Sumedang, teu leupas tina peran para warga katurunan anu kacatet dina sajarah salaku lulugu tukang nyieun tahu nu dibawa ti nagara asal maranéhna. Lulugu tukang nyieun tahu Sumedang, diantarana nyaéta Ongkino, Bungkeng, Ong You Kim (Ukim), Ko Aniw, Ko Lento, Ko Jung Gong, jeung Babah Hek. Kadaharan asal nagara wide (pinding awi) teh dingaranan Tou Fu.
Cenah mah, tahu Sumedang téh dimimitian tina kréativitas bojona Ongkino, bibit buit nu boga pokal nyieun Tou Fu Cina anu ayeuna ganti ngaran jadi “Tahu”. Mangtaun-taun, Ongkino jeung bojona terus ngulik pakasaban kana tahu. Nepikeun ka kurang leuwih taun 1917, anak tunggal ieu psangan, Ong Bung Keng nyusul ka Sumedang. Bung Keng terus neruskeun usaha kolotna nepikeun kaduana milih balik deui ka naara asalna di Hokian, Cina.
Ngaliwatan alih generasi, Ong Bung Keng, anak tunggal Ongkino, tuluy neruskeun usaha anu diwariskeun ti dua kolotna nepi ka maotna di yuswa 92 taun. Di sagedengeun kakoncarana Tahu Sumedang aya carita anu rada mistik, kawas nu dicaritakeun ku incu Ongkino, Suryadi. Kira-kira dina taun 1928, cenah hiji poé tempat usaha aki buyutnya, Ong Bung Keng, didatangan ku Bupati Sumedang, Pangeran Soeria Atmadja anu pareng ngaliwat numpak dokar dina lalampahan rek ngajugjug ka Situraja.
Sabot nempo si aki ngagoréng tahu, jol aya kapanasaran dina manah Kangjeng Bupati, kadaharan naon anu keur dijieun si aki. Sajaba tina jirimna anu unik, aroma pasakanana ogé ngondang anjeunna geura-giru turun tina dokar pikeun nalek akina anu keur ngagoréng tahu.
“Maneh keur ngagoréng naon?” Bupati tumaros ka si aki.
Ngadéngé éta patarosan, Ong Bung Kéng némbalan pikeun ngécéskeun sabisana, yén manéhna téh keur ngagoréng kadaharan anu di nagara asalna dingaranan Tou Fu. Eta pedaran teh ngajantenkeun kapanasaran kanggo Pangeran Soeria Atmadja, anu teras nyobi ngaraosan eta kadaharan.
Réngsé ngaraosan, Pangeran Soeria Atmadja ngedalkeun kalimah ka Ong Bung Kéng , “Ngeunah geuning tahu téh. Lamun manéh terus jualan, dagangan maneh bakal payu” kedalna bari pinuh ku kasapukan.
Ti saprak harita, komara Tou Fu Cina nu teu dihaja robah ngaran jadi Tahu Sumedang alatan cariosan Pangeran Soeria Atmadja beuki naék. Pon kitu deui, carita datangna Kangjeng Bupati teh gancang sumebar ka sabudeureun Dayeuh Sumedang. Ku alatan cariosan Pangeran Soeria Atmadja, tahu Sumedang jadi hiji kadaharan anu jadi ciri khas Kota Sumedang nu teu dipiboga ku wewengkon séjénna. ***


text:
ASTANA Gede teh ngarupakeun pamakaman umum, nu perenahna di lelewek Cipicung Kelurahan/Kacamatan/Kabupaten Kuningan.
Pangna disebut Astana Gede, lain saukur pedah lahanna nu lega, tapi rea oge warga nu boga anggapan yen
Astana Gede teh baheulana ngarupakeun pamakaman para gegeden atawa luluhur Kuningan nu gede jasana pikeun masarakat Kuningan.
Malah, tong boro jalma dalah sato oge saperti kuda nya eta Si Windu, kapan dikuburkeunana teh di Astana Gede. Nu matak tong heran, lamun di Astana Gede kiwari aya nu disebut kuburan kuda. *


text:
Wanci geus nunjukeun jam salapan peuting, bi Ijah gura giru balik lantaran mun kapeutingan susah angkutan umum. Mun seug lain tatanggana nu kacilakaan,hoream cenah besuk karumah sakit peuting peuting. Geus satengah jam nagen disisi jalan can hiji hiji acan angkot ngaliwat, hatena tambah tagiwur lantaran hujan ngadadak ngagebret gede pisan, kapaksa bi Ijah nyalingker ngiuhan dihandapeun tangkal asem. Untungna hujan teh lila lila ngorotan, Teu kungsi lila, duka timana jebulna ujug ujug aya motor dihareupeun, nu numpakna langsung nawarkeun jasa .
“Bade kana ojeg ?” pokna teh.
“Ieu teh ojeg…? Mangga atuh !” bi Ijah semu nu asa asa.
“Ka Raja Galuh mang !”
“Mangga ! jawabna pondok
Ditengah jalan lamunan bi Ijah kumalayang,ras inget ka carita bi Ocoh nu nyaritakeun,yen dilemburna keur gujrud aya ojeg kajajaden,ceuk beja eta ojeg teh ririwana tukang ojeg anu tiwas ditelasan ku penumpangna. Bulu punduk bi Ijah beuki kedeplik lantaran sakeudeung deui bakal ngaliwatan kuburan tukang ojeg anu sok ngaririwaan tea.
“Boa boa nu ditumpakan teh, ojeg..ojeg…hih !” bi Ijah ngagibrig, katambah ti kajauhan hawar hawar aya sora anjing babaung. Najan sapapanjang jalan dirungrung ku kakeueung, tapi teu burung nepi ka lembur. Reg ojeg eureun dihareupeun imah, bi Ijah gura guru turun,terus kurah koreh kana dompet nek mayar ongkos, ngan kaparengan euweuh receh, song ngasongkeun duit saratus ribuan salambar. Gap ditampanan ku tukang ojeg, biur tukang ojeg langsung mabur. Bi Ijah kontan ngagorowok.
“Ojeeeeeekkkk Seeeetaaaaannnnn !”
PENULIS Taufik Tresna Sugama


text:
Kapungkur emut keur urang di lembur ulin duaan anjang-anjangan, unggal dinten teu weleh patepang, leungiteun sapoe silih teangan. Ayeuna anjeun duka di mana, sakapeung mah sok sindang dina impenan, hate kasuat-suat katineung, sono ka anjeun teu bisa dipapalerkeun, sesah hilapna.
Hanjakal teu tiharita, waktos anjeun nyarita, kedah ngalih ka hiji kota nu tebih duka di mana. Sigana lantaran cisoca kalangkung naros alamatna, meureun engke di sorga, urang pateupang deui sasarangan salawasna.
Ah matak waas mangsa katukang…


text:
Wilujeng sumping di websitena simkuring. Website nu khusus di sayogikeun kanggo numpahkeun aspirasi, perasaan, ide sareng sagala kegiatan simkuring baik dina bentuk gambar, musik sareng nu paling penting tulisan. Naha tulisan penting pisan? kumargi simkuring teh males pisan dina urusan tulis menulismah, maklum simkuring teh teu aya bakat kana urusan tulis menulis mah. Jadi ieu website teh itung-itung kanggo belajar :-).
Mugi-mugi ieu website/blog teh selain berguna pikeun simkuring oge berguna pikeun urang sadayana khususna nu parantos ngaluangkeun waktos singgah ka ieu website. Hatur nuhun kasadayana diantos kritik sareng saran ti aranjeun.


text:
Cinta Katalis
“bukk !!” . jiga kitu lah sorana lamun di film film . kuring ngajerit, bari nyekel pipi anu bereum. kuring teu kuat, tuluy lalaunan ngalengkah ka tukang …
“bukk !!” . bengeut kuring beunang na tangkal .. anu ieu leuwih nyeri rasana. Beungeut getihan. kuring ngarasa jiga rek maot .
Tenggeulan eta tutuluyan we beunang kana pundak jeung beteung kuring . Ya Allah Gusti Nu Agung, asa teu kuat pisan nahan cobaan ieu teh . sakalina eta, kuring labuh ka taneuh bari ditenggeul na bengeut . awak teh pinuh we ku kebul jeung getih . tapi jigana si eta can puas wae . nyarekan we bari nyekel kerah baju kuring . panonna teh bereum pisan, aya rasa dendam anu karasa . kuring diangkat kaluhur. sanajan kitu, kuring ngagorowok bari menta maaf ,jeung janji moal ngulang deui masalah eta . sanggeus eta, kuring dibalangkeun ka taneuh.
“ heh, lamun maneh ngaganggu kabogoh aing deui, ku aing dipaehan siah! “ ceuk si eta . sorana teh tarik pisan, dekeut pisan jeung ceuli kuring.
“ kade we, mun sakali deui “ ceuk babaturana nembalan . kuring teu ngajawab . asa lieur pisan, jeung hese rek usik oge, nyareri awak .
Tah kadituna mah teu apal deui maranehna ngomong naon. Kuring ngan ngadenge we suara jelema bangsat eta ngaharewos . tuluy we kuring teu sadar deui .
————–
Ayeuna teh jam 17.30 . bari ngusap panon, kuring hudang ti pingsan. Bengeut karasa teu pararuguh rupana, jeung loba getih deui . awak teh asa pasiksak, rek pararotong. Pipikiran teh asa teu puguh keur aya dimana, nu matak panon jeung awak teu pararuguh rarasaan .
Kuring baik ka imah . kebeneran eweuh sasaha, tuluy we kuring ka kamar . bari lalaunan, kuring ngagolerkeun awak na kasur . “ Hmmhhh …. “ kuring ngarengkap panjang . asa hayang mohokeun kajadian poe ayeuna . tapi angger weh kanyeri mah karasa, nyeri awak jeung nyeri hate …
—————–
Manehna teh Ridwan, murid anu katelah pangkasepna di kelas. Eta oge ngan meunang beja ti barudak IPA, anu dipinuhan ku awewe geulis, anu hanjakal balalangor. Kuring mah biasa weh . anu ngabedakeun mah, manehna beunghar, ai kuring mah basajan .
Tapi, ayeuna mah beda. Rani, nu nyieun kuring jadi jiga kieu. Sakabehna dimimitian ku palajaran Kimia kamari. Palajaran basa eta ngabahas KATALIS, nya eta zat anu ngagancangkeun reaksi jeung nurunkeun energi aktivasi. Alusna teh, gambaranana dijieun beda ku guru kuring . Katalis didieu teh diumpamakeun ‘mak comblang’, anu bisa ngagancangkeun papanggihna dua hate, anu silih pikaresep jeung pikanyaah. Basa eta, anu diumpamakeun pikeun zat utama nyaeta Ridwan, nu jadi pereaksina diumpamakeun Rani, jeung kuring jadi katalisna. Ridwan bungah pisan. Tungtungna, disebut we prosesna teh jiga kieu …
Tapi lamun make katalis, prosesna jadi leuwih gancang. Kusabab diibaratkeun jiga ‘mak comblang’, anu puguhan ngagancangkeun proses bobogohanna. Jadi si reaksina teh jiga kieu …
Tah, lamun diibaratkeun jiga kitu, palajaran Kimia asa jadi leuwih gampang. Anu salila ieu, ku kuring teh dianggap palajaran naraka, geningan jadi leuwih rame. Ridwan anu resep ka Rani, harita teh sumanget diajar Kimia, ditambah deui Rani anu gumeulis. Kuring jadi cengar cengir, lain pedah ningali maranehna bungah, tapi kusabab resep jeung bungah oge ningali senyum Rani. Geningan, kuring teh boga rasa ka Rani salila ieu.
Saprak eta, Ridwan kawas hayam kaduruk buntutna. Manehna bener bener ngajadikeun kuring ‘katalis’. Teu lila pipikir kuring teh, kusabab aya duit anu jadi batina.
Unggal poe karasa gancang. Kuring beuki mindeng smsan jeung si Rani. Unggal sms nu asup ka si jagur, hape kuring, nu nyieun rasa kanyaah ka manehna teh beuki loba. Sanajan kuring ngajalankeun amanah ti Ridwan yen manehna bogoh ka Rani, tapi hate asa teu kawasa, ngaruksak cinta ‘katalis’ ieu …
—————–
Basa malam minggu harita, kuring geus teu kawasa nendeun ieu rasa. Ku kuring dimimitian ku sms anu lumayan nyeredet hate, tuluy kuring nyatakeun ka manehna.
Tapi eta teh salah. Sigana mah kanyeri datang ngadekeutan kuring. Pek teh, manehna geus jadi kabogohna si Ridwan ! karek sajam ka tukang, deui ! ngadadak kuring reuwas, beuki reuwas ku bentar anu datang harita oge … peuting eta girimis. Hate kuring ge asa girimis …
—————-
Smsna teu gancang dihapus. Aya kecap nu endah, dibalik kanyeri eta. Kulantaran manehna oge boga hate ka kuring. Sanggeus rada lila, manehna ge ngajaran ngabagi hate ka kuring jeung Ridwan. Tapi sialna teh, kuring kapiheulaan. Ridwan geus meunangkeun hate si Rani.
—————–
Asa nyeri di hate teh, ningali manehna isuk isuk pacekel leungeun, ngaliwatan gerbang sakola. Sirah kuring asa lieur, jeung hate teh asa kacacag. Tembalan si Ridwan teu diwaro ku kuring. Manehna ge reuwaseun, tuluy nanyakeun aya naon, tapi kuring teu ngajawab. Jempe sarebu basa kuring jadina, tepi balik ti sakola.
Beurang eta teh, nasib kuring asa goreng mimilikan. Balik ngaliwatan jalan anu jarang diliwatan ku batur. Tengteuingeun, kuring asa rek indit ka kahyangan nu lain, anu jauh pisan …
Kuring reuwas, ningali Ridwan jeung Rendy, nyegat kuring di sisi jalan. “ aya naon ieu ?, “ kuring ngagorowok. Kuring dibawa ka leuweung, tuluy dimulai penyiksaan eta …
——————–
Pek teh, sagala masalah ieu teh kusabab Ridwan anu geus maca sms anu kuring kirimkeun ka Rani. Manehna ngambek. Rani teh mere kajelasan ka Ridwan, timimiti tepi ka rengse, tapi kaduhungna, baturan kuring teh geus teu bisa nahan ambekna, kulantaran manehna ngarasa yen amanah ti manehna teh disalahgunakeun ku kuring. Ngabudah manehna harita, bereum ambek beungeutna.. “ paingan weh, si eta teu ngawaro aing ! kade siah, ku aing diteangan ayeuna .. “ . Rani teh reuwas pisan. Rek mere pengertian, tapi si Ridwan teh teu ngawaro deui …
——————–
Ngarasa kaduhung deui eta teh. Si jagur hape kuring tuluy we dialungkeun ka tembok. Nyeri hate, pas apal jalan caritana kajadian eta ti si Rani … Rani mah biasa we menta maaf. Tapi kuring teu kawasa deui nahan ieu .. Biru deui saawak awak teu bisa nanaonan. Diluar girimis keneh, tiris pisan ..
Geus lah, ku aing piceun weh ingetan ti harita tepi ka ayeuna. Bari jeung hese, kuring ngahurungkeun komputer, neangan lagu anu sarua jeung karasa hate.
———————
Lalaunan, eta lagu asa nyoekkeun hate. Lamun balik deui mikirkeun manehna, mereun manehna teh keur bungah pisan ayeuna . Teuing lah, kuring beuki leungit kawasa ka diri. Suudzhon kuring teh, yen Rani milih Ridwan kusabab Ridwan teh kandel ku duit. Tuluy kuring nyadar, yen kuring teh lain sasaha. Ridwan kasep, Rani geulis, sajodoh lah maranehna teh.
Hah ! kajeun teuing jiga kieu, kuring ge butuh cinta. Cinta anu sajati … mereun lain ayeuna waktuna..
By :
Miftahul Fikri
XI IPA 1
SMAN 1 Cileunyi


text:
Beu konser ungu
dinten saptu ping 17 mei 2008 simkuring niat rek ka cikajang, ku sabab aya rapat TC di bumina bu eti di jalan jurang,atuh rada sonten miang teh, barang ngalangkung ka Tegal Lega asa rame pisan kulantaran panasaran kuring ti tuturubun turun tina beus kota nu sesek ku panumpang, sanajan hese beleke teu burung we bisa turun, singhoreng teh aya acara suzuki anu nampilkeun band ungu, sabab ngarasa resep oge ka si pasa kuring maksakeun we lalajo, sarengsena sholat magrib di jama` jeung isya kuring buru-buru asup ka lapang najan beri sieun oge kuring ngangsreg pang hareupna,teu karasa beuki ka peuting beuki pinuh pisan lapanga teh ku jelema kolot-budak,awewe,lalaki. wanci geus jam sawelas peuting panggung ge geus eureun, kuring karek bisa kaluar tina rumunan jelema loba ,barang srog ka sisi lapang aya budak kira-kira 12 taunan keur ngagoler beri teu eureun-eureun utah, asa teu tega nya ku kuring di deukeutan, wah jang ente mabok da sungut na ge ka ambeu bau naga,duka jeung saha balikna eta budak teh da ku kuring di talek ge ngajawabna teh teu puguh, dasar jelema keur lieurrr mabok,,,,,,
Satu Tanggapan to “Beu konser ungu”
-
Asw…
kapan ajarin aku bahasa sunda euy!?


text:
Salian ti jalma, anu néwo-néwo téh aya ogé tina jinis kalong (kélong). Hanjakal ieu mah lain dina harti sagemblengna. Da kecap aya kélong néwo-néwo mah lain harti saenyana. Ieu kalimah henteu miboga harti saujratna.
Sanajan dina kalimahna mah kélong anu néwo-néwo téh, tapi sabenerna mah jalma kénéh waé anu boga kalakuanana téh. Kélong anu ngilu néwo-néwo téh nuduhkeun ka jalma anu néwo-néwo ngan henteu kanyahoan (tacan apal sasahana). Ku ayana kélong néwo-néwo, ngabalukarkeun kaayaan anu sakuduna geus bérés roés, jadi pakusut atawa pabaliut deui.
Lamun aya jalma anu miboga mas’alah atawa perkara reujeung jalma deui, supaya lungsung-langsar kahirupanana, éta mas’alah téh kudu diréngsékeun atawa dibebener. Mémérés pasualan kahirupan nepikeun ka mas’alahna bérés. Sanggeus pasualan kahirupan reujeung papada jalma réngsé mah, apanan kahirupan téh bakal genah tur tumaninah.
Dina palebah aya kélong néwo-néwo, pasualan anu geus réngsé téh osok matak rudet deui. Mas’alah anu geus dibebener téh osok mucunghul deui. Ieu mas’alah datang deui kusabab kalakuan jalma anu henteu resepeun yén pasualan anu disinghareupan téh bisa réngsé. Éta jalma miharep mas’alahna terus aya, ngaganggu kahirupan. Ngan hanjakal jalma anu nyababkeun mas’alahna mucunghul dei téh susah katohiyanna. Susah kapanggih jinisna. Éta jalma téh bisa disebut kélongna, kélong anu néwo-néwo.
(Gambar meunang nginjeum ti us.123rf.com)


text:
Keur leutik mah geus jadi kacapangan lamun leumpang téh cenah ulah balangah. Ma’lum ngaranna budak mah, lamun leumpang téh tara husu. Lamun leumpang téh osok tumpa-tempo ka mana waé, ka sisi ka gigir. Lamun leumpang téh tara nempo kana jajalaneun atawa titincakan. Leuheung lamun jalanna téh rata reujeung euweuh nanaon. Dalah dina waktuna leumpang dina jalan anu taneuhna garinjul mah apanan matak titajong. Leuheung lamun titajongna téh kana taneuh, moal nyeri teuing. Kumaha lamun titajongna kana batu kusabab jalanna garinjul ku batu? Apanan nyerina téh kacida pisan. Acan deui lamun labuh terus tidungsruk kana batu. Tarang ticatrok kana batu. Cilaka ngaranna.
Ngan tadi ogé ngaranna budak mah masih kénéh bisa dihampura. Da acan loba tinimbangan reujeung masih kénéh loba kapanasaran (matak luak lieuk ogé, nempoan anu aya di sakurilingeunana). Budak mah kudu loba diajar. Tina naon waé diajarna mah, ti kolotna atawa ti sakurilingeunana. Malaweung atawa balangah saeutik mah moal nanaon, matakna osok dihulag ku kolotna ulah balangah ogé. Jadi tanda kanyaah ti kolot ka budakna supaya ulah cilaka.
Ka ayeunakeun, anu osok balangah téh lain ngan ukur budak wungkul. Jalma anu geus kolot jeung déwasa ogé remen katempo lamun leumpang atawa ngulampreng di jalan téh osok balangah atawa malaweung. Loba perkara anu nyababkeun malaweungna téh, naha kaayaan sakurilingeunana atawa anteng nyonyoo cocooan. Ngaranna geus gedé atawa geus kolot, apanan geus jauh ti kolotna (henteu dibarengan ku kolotna lamun leumpang atawa ngulampreng ka jalan téh). Kolotna geus henteu bisa nyaram atawa ngahulag, ngaulah-ulah supaya ulah balangah atawa malaweung di jalan. Kumaha lamun cilaka…? Wayahna waé….
Remen katohyan di jalan, aya jalma anu ngulampreng di jalan lain husu nempo kana jajalaneun. Tapi kalahka balangah jeung malaweung. Saleuheung lamun leumpang di jalan rata jeung leutik, da ieu apanan tumpak kandaraan boh motor atawa mobil di jalan gedé anu loba kandaraan séjén. Atuh dina sakalina cilaka kusabab malaweung téh lain ngan ukur ticatrok kana batu wungkul. Bisa-bisa dina cilakana téh nepikeun ka palastrana. Pangpangna gangguan anu nyababkeun henteu husuna nempo kana jajalaneun téh nyaéta hénpon. Remen jalma anu keur tumpak kandaraan kalahka nyonyoo hénpon tibatan husu nempo kana jajalaneun.
Kaayaan kieu mah taya deui anu bisa nyarék kajaba anu ngatur di jalan (hususna jalan gedé). Ceuk anu ngatur di jajalanan ogé teu meunang nyoo hénpon nalika tumpak kandaraan (nyupiran kandaraan), bisi cilaka. Lamun mantangul, apanan ditilang. Lain ngan ukur dicaram atawa diulah-ulah deui.
(Gambar meunang nginjeum ti http://www.paseban.com/)


text:
Pamangfaatan tanaga nuklir
Pamangfaatan tanaga nuklir mangrupa sumber radiasi geus loba dina rupa-rupa widang kagiatan di Indonésia. Sumber radiasi nu dimaksud nyaéta mangrupa zat radioaktif atawa pakarang nu ngahasilkeun radiasi nu sarupa jeung radiasi sinar-X (rongent) di rumah sakit. Nu kalingkup pamangfaatan dina tulisan ieu di antarana pamangfaatan dina widang kasehatan, industri, panalitian, pangajaran jeung sajabana.
Rupa pamangfaatan:
- Radiografi, nyaéta ngamangfaatkeun sifat radiasi nu bisa nembus bahan atawa jasad manusa. Aya dua rupa pamangfaatan nyaéta: a) Radiografi Industri, ngagunakeun sinar-X keur kaperluan jasa sertifikasi kualitas barang atawa keur kaperluan kaamanan dina panalungtikan (pamariksaan) bagasi panumpang kapal udara; b) Radiografi keur kaséhatan, sinar-X dipaké keur kaperluan diagnosa atawa keur kaperluan terapi dokter dina nangtukeun jeung nyageurkeun sababaraha panyakit
- Analisis, ngagunakeun sinar-X nu énergina leutik keur analisis kualitatif atawa kuantitatif kandungan unsur atom dina conto (sample).
- Gauging, ngagunakeun sinar gamma nu kaluar tina zat radioaktif misalna Co-60 atawa Cs-137 keur rupa-rupa pangukuran, misalna ngukur kakandelan keretas di pabrik keretas. Pangukuran kandel dipaké sacara online dina prosés produksi keur ngadalikeun mesin dina ngatur kandel supaya tetep kandelna numutkeun kahayang pangguna.
- Logging, ngagunakeun dua rupa zat radioaktif nu ngaluarkeun sinar gama jeung neutron. Sumber gama bisa ti Cs-137, sedengkeun sumber neutron biasana mangrupa Am-Be. Téknik logging biasa dipaké dina widang éksplorasi minyak nyaéta keur nangtukeun lapisan minyak jeung lapisan cai dina sumur bor.
- Irradiator, ngagunakeun sinar gama ti zat radioaktif Co-60 nu aktivitasna gedé, ratusan kilocurie (keur babandingan, téknik gauging ngan 30 milicurie, kilo hartina 1000 sedengkeun mili hartina 1/1000). Téknik iradiasi dipaké keur ngawétkeun rupa-rupa bahan/dahareun, misalna béas, tarigu, jagong jrrd. Téknik ieu dipaké ogé keur stérilisasi alat-alat kadokteran vulkanisasi, polimérisasi.
Salian ti pamangfaatan di luhur, tanaga nuklir ogé bisa dimangfaatkeun keur kaperluan tanaga listrik. Sifat nu dipaké dina rupa pamangfaatan keur tanaga listrik ieu nyaéta sifat tanaga nuklir nu bisa ngahasilkeun panas. Panas nu dihasilkeun saba’da prosés pamisahan inti atom uranium diobah jadi listrik maké alat nu disebut turbo generator. Atom uranium dibeulah di hiji tempat nu sebut réaktor nuklir. Prosés beulahna inti atom uranium nu terus pisah jadi inti atom lain di réaktor disebut réaksi inti. Nu jadi cukang lantaran prosés réaksi inti teu aya lian ku ayana hiji partikel nu disebut neutron. Neutron téh salah sahiji sumber radiasi saperti sinar gamma, sinar beta jeung sinar alpha nu di kaluarkeun ku atom nu heunteu stabil. Atom nu heunteu stabil disebutna radioisotop atawa radioaktif atawa sumber radiasi nu mangfaatna dipedar diluhur.
Tempo ogé[édit | édit sumber]
Rujukan[édit | édit sumber]
- Seri Informasi Keselamatan Nuklir, Penyulhan Peraturan Perundangan Keselamatan Nuklir, Badan Pengawas Tenaga Nuklir, 2003
- US-Nucléar Regulatory Commission, www.us-nrc.org


text:
Anis Djatisunda
Pun sapun ka luluhuran
Pun tabé ka handapeunana
Kula deuk nyabla kula deuk meta
Sésérén taun nu undur
Ka taun nu ngagantian
Sapulukan sapakprakan
Puja bakti ka hyang suci
Tanda punjung ka karuhun
Ti buyut canggah bao eujeung waréng
Sahunyur lembur Sindangbarang
Titilarna Pajajaran.
Pun sapun..
Sampura.. isun..!
http://balebat-online.com/?p=4
Dina kahirupan masarakat sunda kuna, upacara sérén taun diayakeun pikeun ngahaturkeun rasa syukur ka Sanghyang Tunggal nu tos masihan hasil tatanén anu nyugemakeun dina taun nu kalangkung, ogé miharep dina taun nu baris dongkap, sagalana tiasa langkung ningkat. Numutkeun katerangan lisan, boh ti para kasepuhan, ogé tina carita pantun, upacara sérén taun tos dilakukeun ti saprak Karajaan Pajajaran masih jaya di buana. Harita prak-prakan éta upacara digelar babarengan di sakuliah karajaan, ti kawit ibukota Pakuan dugi ka daérah bawahanana.
Upacarana aya nu dilaksanakeun sataun sakali nu katelah Sérén Taun Guru Bumi, ogé aya nu dalapan taun sakali (sawindu) nu katelahna upacara Kuwéra Bhakti nu khusus diayakeun di puseur dayeuh Pakuan. Lamina sérén taun guru bumi biasana mung opat dinten, sementawis upacara sérén taun kuwéra bhakti diayakeun langkung rongkah salami sapuluh dinten.
Nu diagungkeun dina upacara sérén taun, nyaéta Déwi Sri atawa Déwi Paré jeung Sang Patanjala atawa Déwa Karaharjaan. Hal ieu pakait pisan jeung masarakat harita nu masih kénéh ngahuma. Kiwari, upacara sérén taun masih kénéh aya jeung eksis di lingkungan masarakat nu kahirupanana masih pakait jeung tatanén, utamana nu katelahna masarakat adat. Saperti masarakat adat Pancer Pangawinan Citorék, Urug, Ciptagelar, Cisungsang,Sirnaresmi, Cicarucub, Lebak Larang, Cisitu, Karang Polong, Tegal Lumbu, Ciusul, jeung réa-réa deui.
Tangtu waé upacarana ogé tos kapangaruhan ku robahna jaman, boh dina prak-prakanana, ogé dina nangtukeun waktuna. Ayeuna mah kalénder sunda buhun (Pajajaran) tos teu dianggo deui, diganti ku kalénder hijriah (Islam). Kitu ogé sérén taun tos dumasar kana pabaru hijriah. Sedengkeun di lingkungan masarakat urang Kanékés (nu sok disarebut urang Baduy), kusabab struktur masarakatna masih kawengku dina hiji lingkungan Désa Adat (Désa Kanékés) nu disebut Teulu Tangtu Cikeusik, Cikartawana, Cibéo, upacara nu dilakukeunana masih dina struktur Kawalu (Tembey, Tengah, Tutug). Upacarana Urang Rawayan/Kanékés kaitung masih rinci jeung utuh, upama dibandingkeun jeung nu biasa dilakukeun di kampong-kampung adapt liana, utamana nu dilaksanakeun ku masarakat adat pancer pangawinan
Kampung Sindangbarang
Kampung Sindangbarang, salah sahiji lembur nu aya di wilayah Kabupatén Bogor, di beulah wétanna urut ibukota Pakuan Pajajaran. Ditingal tina sistim budaya jeung karakteristik warga masarakatna, masih kénéh aya rundayanana jeung katurunan ti gegedén Pakuan Pajajaran, nu mangsa Pakuan digempur ku tangtara Banten kantos ngungsi ka wilayah Sukabumi Kidul. Aya babaraha rombongan nu marulih deui ka urut wilayah kampung halamanna, namung henteu langsung ka kompleks tilas Pakuan. Maranéhanana milih nangtukeun pakampungan di sabudeureun tilas kuta (bénténg) Pakuan.
Di antarana di lembur Taman dipingpin ku Ki Murwa Alih sabagé kokolotna, lembur Kuta Batu dipingpin ku Ki Susul Tunggal, lembur Cibeureum dipingpin ku Ki Ranggah Gading, lembur Pakancilan dipingpin ku Ki Mangparang, ogé masih aya babaraha kampung liana nu ngagaduhan kokolot sabagé pamingpinna. Dugi ka kiwari, éta lokasi jeung ngaran lembur téh masih aya kénéh, malih mah langkung ngalegaan, saperti nu kapungkurna disebut lembur Taman, ayeuna katelahna Taman Sari, ngaran hiji kecamatan hasil tina pamekaran ti kecamatan Ciomas.
Nami para kokolot tadi sanés nami asli aranjeunna nalika masih jadi gegedén di Pakuan, namung mangrupa nami énggal nu disaluyukeun jeung posisi anjeunna di tempat nu énggal. Anjeunna nempatkeun dirina salaku masarakat biasa, najan dina sistim budaya kahirupanana masih tetep dina tradisi Sunda-Pajajaran anu agraris.
Sanajan warga masarakat kampung Sindangbarang, Cibeureum, Kuta Batu, jeung nu liana, kiwari tos pareumeun obor ka karuhun manéhna jaman klasik, namung titinggal pranata budaya karuhunna masih tetep leket (akrab) tur kapaliré dina kahirupan sapopoéna.
Hal ieu ditunjukeun ku masih ayana hiji kagiatan anu sipatna tradisi taunan nu disebut Sérén Taun atawa di babaraha tempat sok disebut ogé Sidekah Bumi, nu kagiatanana henteu dipuseurkeun di hiji tempat tapina dilakukeun di kelompokna séwang-séwang.
Nilik kana istilahna jeung pasipatan kagiatanna anu taunan, sérén taun atawa sidekah bumi nu masih dipilampah ku babaraha wewengkon ieu, masih ngagaduhan benang beureum-na jeung sérén taun guru bumi nu mémang tos aya di jaman Karajaan Pajajaran. Ngan sajalan jeung dinamika jaman, boh istilah, sipat kagiatan, ogé sistim niléyna tos seueur parobahanana.
Dumasar kana ha lieu, ogé pakait jeung kasadaran kana budaya warga masarakatna, upacara taunan ieu diupayakeun ditata deui dina kagiatan kelompok nu langkung rongkah. Sanajan nganggo konsép gelaran kiwari tapi filosofis jiwana masih ngarujuk kana upacara sérén taun guru bumi, sakumaha nu ayeuna masih kénéh eksis ogé di babaraha kelompok masarakat katurunan Sunda Pajajaran lianna, nu gaduh prédikat masarakat adat. Sabari miharep ngawujudna deui tradisi budaya sunda nu balukarna tiasa ningkatkeun karaharjaan hirup lahir batin pikeun wargana.
Anis Djatisunda Budayawan
Linggih di Sukabumi


text:
GUNEM CATUR dina Facebook.com
Group Kisunda
MULIH Ka JATI, MULANG Ka ASAL
Suryana Mishbah nyerat :
Aya Bahasa Mulih ka dzati mulang ka asal… Anu jadi pertanyaan simkuring kumaha carana supaya bisa mulih ka dzati mulang ka asal..sareung ari nu disebat dzati iyeu teh naon, ari asal teh naon ? Nyuhunkeun wedarana ti baraya nu aub di grup Kisunda iyeu..sugan we aya nu langkung uninga kana bahasa MULIH KA DZATI MULANG KA ASAL…
Richadiana Kartakusuma nyerat :
entong ku istilah ‘DZATI” atuh janten lieur …. biiasa bae atuh ‘JATI’
Agus Wirabudiman nyerat :
Bade dzati bhs.arab, bade jati kang Suryana?
Suryana Mishbah nyerat :
Maksadna kumaha kang.. Mun tiasa mah duaduana di bejar beaskeun..heh
Aji Muda Nagara nyerat :
mulih ka jati mulang ka asal
asal na bau mulih jadi bau deui
asal na heuras balik deui ka heuras
asal ti lemah cai mulih kalemah cai
tapi da mung saukur kurungna eta mah
jadi euweuh mulih ka dzati mulang ka asal
anu aya oge mulih ka jati mulang ka asal
ari jati lain albasiah
hihihi
mangga dilajeng kang Agus Wirabudiman
Yoppy Satria Nugraha nyerat :
Pilih ka jati panginten sanes mulih ah??? Uih deui atuh upami mulih mah benten sareng pulih. …… Pulih (beres)
Agus Wirabudiman nyerat :
Upami Mulih ka dzati, Dzati anu dimaksad eta Dzatulloh, hartosna urang Mulih ka DzatNa, sanes ka Asmaulloh, sanes ka Sifatulloh, mulih/pulih sanes ka Af’alullloh. Urang ti Alam Dunya ieu bade Mulih teh sanes ka Surga sanes ka Naraka, tapi Mulih/Pulih ka Dzatulloh.
Anapon ari Surga mah (Kani’matan /Kasenangan /Mamanis) – Naraka (Kasangsaraan /Kasusahan /Papait) tegesna eta kalebet Af’alulloh, ayeuna oge kasaksi-karasa hasilna, kasorang-kapidamel-kalampah, di ojayan Surga jeung Naraka teh beurang jeung peuting.
Sugan aya anu nyebatkeun “Mulih ka Jannah/Surga, Mulang ka asal???”. Hehehehe :), tah upami aya anu palay lebet ka Surga dibaturan ku 40 bidadari saparantosna PUPUS ngalalakon di Alam Dunya, hartosna miharep Mulih ka Af’alulloh keneh, sanes Mulih ka Dzati (Dzatulloh). Pangharepan anu kieu, teu keuna kana kecap dalil “Innaa Lillahi Wainnaa Ilaihi Roojiuun”.
Anu kumaha atuh Mulih /atawa Pulih ka Dzati teeeh???.
Anu mana atuuuh anu Mulih /atawa Pulih ka Dzatulloh teeeh???, daaa geuningan buktos ari Jasad /Waruga /Kurung nana mah di kubur, dibalikeun deui ka jero Kandungan (Bumi), taaaah palih dieu namina disebat Ibu Pertiwi, hehehe :).
Ti tungtung sausap rambutna dugi ka handap sausap dampalna (Waruga) mah dipulangkeun deui waeeee kana Kandungannana (Bumi) da eta tempat pangbalikan anu Sajati pikeun Jasmanina.
Kandungan (Bumi)–>Indung Ka-kandungan=tuluy lahir (kaluar tina kakandungan indung), tuluy balik deui kana–>Kandungan (Bumi).
Bumi/Lemah Cai/Tanah Air ieu disebatna Indung anu “Sajatina”…Mari kita berbakti kepada Ibu Pertiwi Tercinta..heheh 🙂
Mulih deui kana pertarosan…anu mana atuuuh anu Mulih /atawa Pulih ka Dzatulloh naaaa, apan sadayana oge Af’alulloh (Padamelan Alloh)???. Manawi kadugi kutulisan, kaharti ku pikiran…hehe 🙂
Urang udag tina katerangan Padamelan Alloh (Af’alulloh) waktos nyiptakeun MALAIKAT, JIN, ADAM. Ieu ASAL dadamelanNana :
MALAIKAT didamel ku Alloh tina–>Cahaya
JIN didamel ku Alloh tina–>Seuneu
ADAM didamel ku Alloh tina –>Taneuh (Lumpur hitam yg diberi bentuk dst…).
QS.As-Sajdah, 9: Kemudian Dia menyempurnakan dan meniupkan ke dalam (tubuh) nya ruh-Nya dan Dia menjadikan bagi kamu pendengaran, penglihatan dan hati; (tetapi) kamu sedikit sekali bersyukur.
QS.Al-Hijr, Ayat 29: Maka apabila Aku telah menyempurnakan kejadianya, dan telah meniupkan ke dalamnya ruh-Ku, maka tunduk kamu kepadanya dengan bersujud.
Ruh ditiupkan langsung, dari Ruh-KU (Min-Ruuhiii)
Ari RUH didamel ku Alloh tina –>???
QS.Al-Isro:85. Artinya : Dan mereka bertanya kepadamu tentang roh. Katakanlah: “Roh itu termasuk amri (perintah /utusan /urusan) Tuhan-ku, dan tidaklah kamu diberi pengetahuan (tetang roh) melainkan sedikit“.
Taaaaaah geuning kapanggiiiih, heuheuheu :), nyata geuning RUH dina jero ADAM /Jasad /Waruga /Kurung JELEMA teh Amri /Parentah /Utusan /Urusan Alloh..
RUH diparentah /diutus ku Alloh kucara ditiupkeun tina Ruh anjeunNa (Ruhulloh) ka Jero Waruga /Jasmani, dimana Jasmani ieu anu asalna tina KANDUNGAN BUMI. Janten anu Mulih /atawa Pulih ka Dzatulloh teeeh, tegesna RUH anu langsung Urusan /Utusan Alloh.
Anu kumaha atuh Mulih /atawa Pulih ka Dzati teeeh???, nyaeta ka Dzat Laisa Kamitslihi Syaiun (Dzat anu teu bisa disarupakeun jeung sagala rupa).
Kumaha supaya kapaham mikirna???. Walerannana mah, kumaha ari rupana rasa panas???, Kumaha ari rupana rasa amis???, Rupana “Rasa” Panas jeung Rupana “Rasa” Amisna wae urang teu apal, tapi nyata kasungsi jeung karasa ayana “Rasa” anu teu aya “Rupa-na”.
Tuluy pikiran ku urang dina mangsa urang keur dijero kandungan indung, ceuk beja ti indung, sok usik-sok malik, aya soca teu ningal, aya cepil teu rungu, aya bahamna tapi teu aya ucapna, aya irung teu ungsa-angseu….hehehe :), usik sausikna-mailik samalikna. Tah kitu geuning beja (Elmu tina Kandungan) anu disebat ASALna urang memeh lahir ka Alam Dunya.
Janten upami Mulang ka ASAL teh, model keur dina kandungan indung, hartosna :
= Panon kantun buleudna, euweuh Paningalna, asalna oge teu Ningal
= Ceuli kantun Rebingna, euweuh Pangdanguna, asalna oge teu Rungu
= Irung kantung Molongona, euweuh Pangangseuna, asalna oge teu Angseu
= Baham kantun balemna, euweuh Pangucapna , asalna oge teu Ucap.
Dst…
Kamana atuh anu sok Popolototna?
Kamana atuh anu sok Sadenge-dengena?
Kamana atuh anu sok Saangseu-angseuna?
Kamana atuh anu sok Sesentak-Gogorowokannana?
Kamana atuh anu sok Tatajongna?
Kamana atuh anu sok Teuteunggeulna?
Sasatna Warguga /Kurung /Jasmani-na geus jadi Babatang, jadi Rokrak, Usik di Usikeun, Malik di Malikeun kunu Ngurebkeun. Heuheu :).
NYATA geuniiiiing SAJATIna anu Ningal teh sanes Panon buncelik, SAJATIna anu Denge/ngarungu teh sanes Ceuli rebing, SAJATIna Ucap/Pangucap teh sanes Baham calawak, SAJATIna anu Ngangseu teh sanes Irung molongo, SAJATIna Hirup teh sanes Waruga/Jasmani….
PRAK geura diajar ngarak-rak samemeh jadi rokrak, geura Wanohan anu SAJATIna dina Diri, prak geura Ningal teu kalayan Panon, Dangu teu kalayan Cepil, Ngucap teu kalayan Baham, Lempang teu kalayan Suku…jst, elmu /kawanoh /kanyaho kana perkara anu SAJATIna ieu disebut Elmu SAJATI pibekeleun Mulih ka JATI kalayan Elmuna.
Upami Mulih ka JATI bahasa Arabna DZATI, hartosna :
= paningalna Mulih kanu Maha Ningal bahasa Arabna mah (Al-Basor)
= pangrunguna Mulih Kanu Maha Rungu bahasa Arabna mah (As-Sama)
= pangucapna Mulih Kanu Maha Ucap bahasa Arabna mah (Al-Kalam)
= pangersana Mulih Kanu Maha Kersa bahasa Arabna mah (Al-Qudrot)
= elmuna/kanyahona Mulih Kanu Maha Uninga bahasa Arabna mah (Al-‘Ilmu)
= hirupna Mulih Kanu Maha Hirup bahasa Arabna mah (Al-Hayyu)
Dst…kitu oge upami Lulus dina migawena, saluyu sareng AsalNa Anu Maha Suci. katarima hasilna, Sampurna dina PanampiannaNa.
Bade kecap bahasa DZATI (Arab) /atawa kecap JATI (Sunda) tujuannana mah AKUR ka Gusti /Tuhan /Alloh /Ellohim, beda sotenan dina kecap BAHASA, BUDAYA (Cara Laku Hirupna) masing-masing Suku, Bangsa anu pada-pada boga Hak sami pikeun –>
Mulih ka JATIna – Mulang ka ASALna.
Tah sakitu heula anan sakedikna, ieu oge panjang teuing…hehehe, etang-etang ngingetan diri pribadi. Manawi katampi, hapunten anu kasuhun, hatur nuhun.
Wallohu’alam bimuroodih,
Baktos…
Agus Wirabudiman
http://www.facebook.com/notes/agus-wirabudiman/mulih-ka-jati-mulang-ka-asal/10150916392761394


text:
MA Salmun menghasilkan karya kepustakaan ” PADALANGAN jilid 1 ” dan jilid 2.
Siapakah beliau ?
Sampai saat ini Admin belum memperoleh informasi tentang siapakah beliau.
Adakah pembaca yang mempunyainya ?
.
.
[ pemutakhiran 21 Maret 2014, menambah data MA Salmun yang diperoleh dari Wikipedia ; indosastra.com ; dan data kepustakaan wayang karya MA Salmun ] :
.
A.
Diperoleh data dari Wikipedia
http://su.wikipedia.org/wiki/Mas_Ac%C3%A9_Salmun_Raksadikaria
.
Mas Acé Salmun Raksadikaria
Mas Acé Salmun Raksadikaria atawa nu kawentar M. A. Salmun (23 April 1903 – 10 Pébruari 1972) téh bujangga, ahli basa jeung sastra Sunda jeung Indonésia. Kaweruhna dina widang sastra sarua jerona jeung katiginanana dina nyiptakeun karya-karya sastra (utamana dina basa Sunda). Lian ti karya sastra tradisional modél wawacan, gending karesmén, Salmun ogé getol ngarang novél, roman, jeung carpon.
Salmun dibabarkeun di Rangkasbitung ti kulawarga asistén wadana Mas Abusa’id Raksadikaria anu keur ngorana kungsi jadi ‘kamidi’ (pangarang gending karesmén jeung pinter nari). Indungna, Nyi Mas Samayi, turunan ménak Lebak, najan teu kungsi sakola, cenah parigel maca Latén, Jawa, Sunda, jeung Arab, sarta pinter basa Sunda, Jawa, Kawi, Malayu, sarta saeutik Walanda jeung basa Cina. Ku kapinteranana, dina hal basa, indung Salmun loba kanyahona dina widang pustaka bihari, sahingga sok jadi pananyaan sarjana Walanda.
Riwayat karir
Saréngsé sakola di HIS, MA Salmun ngamimitian gawé di Kantor Pos dan Telepon-Telegrap (PTT) Rangkasbitung, laju dipindahkeun ka Tangjung Karang. Di dinya pisan anjeunna mimiti ngarang daria, sarta ngirimkeun tulisan-tulisanana ka Balé Pustaka. Ti Tanjung Karang, anjeunna dialihkeun deui ka Cianjur.
Taun 1938, Salmun diasupkeun ka Sidang Pangarang Sunda Balé Pustaka anu harita loba medalkeun wawacan, di antarana Ciung Wanara (1939), Mundinglaya (1940), Ekalaya Palastra (1940), Asmarandhana (1942), jeung Goda Rancana (1942). Taun 1943 Salmun kaluar ti Balé Pustaka, terus pindah jadi pagawé luhur pamong praja di Banten, tapi balik deui ka Balé Pustaka (1948-1951). Karya-karya munggaran anjeunna nu medal ti Balé Pustaka, di antarana ngarang Padalangan Pasundan (1949), ngédit Mahabharata (1950), ngaropéa Wawangsalan Jeung Sisindiran karya Mas Adiwinata jeung Radén Bratakusumah jadi Sisindiran (1950), jeung ngarang Gogoda ka nu Ngarora (1951).
Nalika Fakultas Sastra UI muka mata kuliah basa Sunda, Salmun jadi dosén luar biasa taun 1951. Anjeunna getol pisan nalika Konperensi Basa Sunda di Bandung (1952) anu ngahasilkeun ngadegna Lembaga Basa jeung Sastra Sunda (LBSS). Ampir dina kongrés-kongrés basa Sunda salajengna, Salmun salawasna ngadeudeul ku pamendak-pamendakna ngeunaan kamekaran basa Sunda.
Di Bogor, Salmun ngilu marajian sarta ngabantu medalna majalah Tjandra (1954), Manglé (1957), jeung Sari (1963). Dina majalah-majalah éta, anjeunna getol midangkeun karya-karyana anu mangrupa carita nyambung atawa bahasan ngeunaan sastra. Carita-carita nyambungna salajengna loba nu dibukukeun, di antarana baé Budah Cikapundung (1965), Angeun Haseum (1965), Villa Bati Nyeri (1966), jeung Néangan Bapa (1966).
Sakaluarna ti Balé Pustaka, Salmun jadi pagawé di Departemén Sosial nepi ka pangsiun.
Karya-karyana
Karya-karya sastra munggaran MA Salmun mimiti mucunghul dina wanda dangding jeung carpon anu dimuat dina Volksalmanak Soenda jeung kalawarta Parahiangan wedalan Balé Pustaka. Sanggeus éta, anjeunna ogé ngarang wawacan, gending karesmén, bahasan/éséy, roman, sajak, jsb. Bukuna anu munggaran medal nyaéta Moro Julang Ngaleupaskeun Peusing (1923) jeung Sungkeman Gelung (1928). Naskah gending anu dijieun dina mangsa awalna jadi pangarang, di antarana Mundinglaya, Kelenting Kuning, jeung Lénggang Kancana (sadayana taun 1933). Naskah gending Lénggang Kancana salajengna di-Indonésiakeun ku Armijn Pane (1934). Dina jaman sanggeus perang, Salmun nulis gending Arya Jalak Harupat anu nyaritakeun Oto Iskandar di Nata (1954).
Karya Salmun anu kacatet jeung kakumpulkeun aya 480 judul (1929-1967), kaasup anu ditulis dina basa Indonésia. Mun ditilik jenisna, nu 480 téh ngawengku 122 judul guguritan, 6 judul wawacan, sanjak 25 judul, carita pondok 103 judul, roman 7 judul, anékdot 26 judul, drama dangding jeung gending karesmén 5 judul, bahasan 172 judul, pangaweruh umum 6 judul, jeung buku pangajaran 8 judul.
Lian ti giat dina widang sastra, taun 1965 Salmun ngadegkeun Sakola Dalang di Bandung.
Pikeun pangéling-éling kana jasana, ngaran M. A. Salmun dijadikeun ngaran jalan di Bogor anu ngaran asalna Jalan Pabrik Gas.
Sumber rujukan Wikipedia :
Rachmat Iskandar (2006). Mengenal Lebih Dekat Bujangga MA Salmun
.
.
B.
Info lain :
http://indosastra.com/profil-sastrawan-dan-pujangga/m-a-salmoen/
.
.
C.
Kepustakaan Wayang karya MA Salmun :
” Ekalaya Palastra “
penerbit ? – 1940
” Padalangan “
Balai Pustaka, 1961 – 328 halaman
.
.
” Dewaruci ”
Balai Pustaka, 1953 – 125 halaman
Diterbitkan kembali oleh :
Departemen Pendidikan dan Kebudayaan, Proyek Penerbitan Buku Bacaan dan Sastra Indonesia dan Daerah, 1979 – 68 halaman


text:
Satengah bulan deui ti ayeuna sakabeh bangsa Indonesa adeuk ngalangkungkeun hajatan gede di taun dua rebu salapan, nya eta PEMILU. *tapi abdi mah teu mimilu soalna teu acan gaduh izin nyoblos* ð Persiapan kanggo ngagolkeun eta hajat, nya tangtu pisan bakal ngagolontorkeun rupiah anu nol-nolna nepi ka ngagorolong. Hehe… ð Maksadna eta acis teh pasti bakal ‘diawur-awurkeun’ bahkan nepi ka kolong-kolong jambatan, kanggo kaperluan kampanye capres, caleg, jeung sajabana.
Cik geura tempoan di sakitar urang, di jalanan, di angkot, di tembok-tembok, di jero gang-gang, dimana bae weh asal aya jelema *sareng sato oge lah ya* ð anu uninga didinya – sok aya iklan kampanye tiasa anu mangrupa selebaran, brosur, baliho, spanduk, poster jeung amplop *ups* disebarluaskeun ka tengah-tengah masyarakat. Yen eusina teh jiga nu heueuh we bisa menyejahterakeun rakyat, ngamakmurkeun rakyat, jeung… naon deui nya? Ah, anu pasti mah lolobana obral janji teh bombastis, teu realistis. Pasombong-sombong, sami siga iklan perang tarif nu sejen tea.
Naha bet loba capres atawa caleg nu bisa wani kitu ngahambur-hamburkeun duit jang kampanye teh? Teu lain, teu sanes, sadaya upaya eta teh dilakukeun ngarah kumaha manehna ameh laku di pasaran. Naha oge jangji menyejahterakeun rakyat teh meuni dianggap bakal sagampang ngabalikkeun leungeun. Naon heula tolok ukurna bisa menyejahterakeun rakyat teh?
Nu matak dina menghadapi Pemilu 2009, urang kudu hati-hati milih calon wakil rakyat teh. Urang ulah katipu *deui* ku slogan-slogan ‘setinggi langit’ dina atribut kampanye para caleg, da can tangtu bisa langsung mere bukti. Komo caleg nu kampanyena supermasif, kudu langsung dicuriga nu kieu mah.
Naha urang kudu curiga ka caleg anu kampanyena kawas kitu? Kusabab da geus katarawang ahirna. Nya sabaraha kitu ari gajih wakil rakyat di parlemen teh? Lamun aya caleg anu kampanyena beak duit milyar-milyar, barang manehna dilantik jadi wakil rakyat anu terhormat, pasti anu dipikirna teh kumaha carana sangkan dina jangka waktu nu teu lila eta duit urut modal kampanye teh bisa balik deui. Ujung-ujungna mah kana korupsi deui, kana korupsi deui.
Tah aya hasil survey ti TII (Transparency International Indonesia) yang menyatakan bahwa opat lembaga gede terkorup di Indonesa nya eta Polisi, Lembaga Peradilan, Parlemen, jeung Partai Politik. Artina dina opat lembaga eta teh mangrupakeun sarang koruptor paling badag, nyaman jeung aman. Bukan berarti lembaga nu lain bersih tina korupsi, lantaran korupsi di Indonesa mah geus siga daging jeung tulang. Hese dipisahkeunna, kecuali dipeuncit heula, dikuliti, dicincang, diiris jeung saterusna jiga harita poe qurban kamari. Heho.. ð
Lamun kitu, saha nu rek tanggung jawab ka nasib ratusan juta rakyat negri ieu? Beuh… cape mikirna. ð
Trus kumaha atuh milih pamingpin anu paduli, nyaah, tur mikacinta ka rahayat? Jeung anu teu loba bla-bla-bla, tapi langsung turun ka masarakat. Ngabaur. Ngadangu aspirasi langsung ti rakyat. Ceuk abdi mah lamun urang hayang boga pamingpin nu kitu, urang sadayana kudu ngupayakeun hal eta. Tah, nya kumaha?
Sanes para caleg wae atuh nya anu tiasa kampanye nawarkeun jangji-jangji gono-gini dimana-mana, tapi urang oge kudu bisa ngampanyekeun calon pamingpin idaman urang kamana-mana. Tiasa ngangge media cetak atawa media maya, sawios bae anu penting mah efektif penyebarannya. Salah sahiji conto kampanyena, “KAMI BUTUH PEMIMPIN YANG BERANI MISKIN”.
Makna dina slogan eta teh loba pisan. Nya eta pamingpin anu wani miskin, bakal miheulakeun kapentingan rakyat. Pamingpin anu wani miskin, bakal ngarelakeun hartana, tanagana, jeung pikiranna jang rakyat. Pamingpin anu wani miskin, bakal ngabela nasib rakyat jelata jeung tertindas. Pamingpin anu wani miskin, bakal wijaksana ngamanfaatkeun hak jeung kawajibannana. Lamun umpamana aya pamingpin nu tiasa kitu, pasti bakal aya timbal balik ti rakyat. Pamingpin tong sieun miskin, da aya rakyat nu ngajamin. Pamingpin tong sieun teu boga babaturan, da aya rakyat nu ngabaturan. Pamingpin tong sieun dicela, da aya rakyat nu ngabela.
Komo deui mun pamingpinna boga karakter jeung kamampuan anu mumpuni mah. Rakyat pasti bakal hormat, taat, semangat jeung bakal kasuat-suat ka pamingpinna sapanjang hayat.
Nah pertanyaanna, saha anu wani?


text:
can pernah nulis blog make basa sunda aha..
Poe ieu urang teu konsen pisan gawe, geus mah radah tunduh peuting sarena peuting pisan..malah leuwih deket ka janari. shubuh ge satengah genep weh.. geus rada caang saeutik.. masih untung pas sholat jumat teu nepi ka kasarean. tapi saanggeusna langsung ka kosan..tibra sajam hehe
lumayan rada cenghar. tapi teuteup jadi AO teh can kahatean, sering horeamna daripada rajinna. emang rada teu resep kana marketing, ngurusan jelema anu rupa-rupa sifat jeung karakterna. komo AO, lain ngan marketing hungkul, geus urusan langsung jeung jelema nu rupa-rupa, kudu kaditu kadieu, ka pasar, ka imahna, ningali usahana, ningali agunanna..gawe lapangan.
mending lamun daerahna enakeun, didieu mah rada riskan, karek kamari aya travel terjun ka jurang lantaran leeur jalanna pas hujan. teu kakontrol, 2 panumpang maot saharitaeun, sesana pararotong.. parah lah. Can lamun longsor..batu hungku lur.. di tebing teh, lamun murag terus ninggang teh wasalam we.. ku katinggangna geus moal bisa nanaon..tambah bonus ka seret ka jurang.. sampurna..
geus kitu aya gawean administratip deui loba pisan, tina unggal gawean kudu aya buktina. nepungan nasabah kudu aya laporanna, ningali usaha kudu aya laporan keuanganana jeung analisana, agunan ge sakalian jeung penilaianana.. plus kudu ngelas (Loan Approval System).. lumayan eusianna loba, lila..komo mun keur koneksina lemah.. hayangna teh diduruk wae eta monitor haha
geus panjang kitu prosesna teh can tangtu di satujuan deuih ku si bos, hoream pisan lamun kudu di repisi.. jiga tadi, geus lieur-lieur migawean, si bosna teu sapikiran jeung urang, wayahna kudu dirubah, jieun deui repisina nepi ka kudu nepungan nasabah deui.. cape deh
nasib jadi kuli bank, padahal urang teh sabenerna mah lain AO sembarang AO.. lain AO biasa, da tugasna mah nurunkeun nu mararacet didieu teh, malah aya surat saktina ti bigbos teu menang migawean nu lain-lain iwal ti ngurus nu mararacet..tapi malah sarupaning pagawean diteumbleuhkeun ka urang. nepi ka ngurus operasional, ngurus frontliner..
tapi kumaha da abdi mah kuli.. kumaha si bos we lah.
target ngurus nu macet geus aman akhirna, tinggal nungguan ti bigbos di pusat kumaha, awas siah lamun urang teu dipindahkeun, urang macetkeun deui.. hahaha ditagih janjina ku urang.
sakitu heula ah, nuju teu konsen ieu teh.. punten bilih aya nu kirang geunah kana manah.. da ngan saukur curhat saeutik..
wasalam


text:
HIJI mangsa pasosore Oding keur nyantey dina teras imah bari maca koran,ngadadak di gareuwahkeun ku pamajikanana ngagebug make panggebug kasur.”geboooottt!…gebooottt!” dua kali kana tonggongna. Ngarasa teu hujan teu angin jol di gebug manehna malik bari ngambek.
“Eh, kunaon atuh ieu teh teu pupuguh jol ngagebug, ,kitu peta kasalaki teh?!”
“Ah Dasar Lalaki purunyus!!, lalaki Cunihin!!, Lalaki teu Uyahan!!” Ceuk pamajikanana bari tutunjuk
“E….e…eh, ke heula aya naon ieu teh nyai?! Ceuk Oding panasaran. “Saha Ari SUSI teh sahaaaaaaaaaaaa?,anu ditulis dina kertas nu aya dina saku kameja bodas, tah saha??” Ceuk pamajikanana bari kekerot..
Oding ngadadak arap-ap eureup-eup siga nu gagap,bakating sieun kapanggih. Tapi dasar Oding loba akal, manehna langsung muter uteukna sangkan teu kapanggih yen Susi teh salingkuhan manehna langsung sakedet netra jurus ngeles Oding nembrak. “Oh eta, Susi teh ngaran kuda pacuan, kamari akang taruhan jeung barudak dikantor!” Ceuk Oding bari ngasrodkeun sarungna
“Bener akang? teu bohong? awas lamun bohong!” Ceuk pamajikana semu rada leuleuy .
Untung pamajiknana langsung percaya kitu wae…jadi teu jadi pasea, Oding aman!
Tilu poe ti saprak kajadian pamajikan Oding kitu deui, ngagebug Oding satakerna ku gagang sapu ayeuna mah..”Pletak!”keuna kana taktakna. Oding ngambek deui “Eh kunaon atuh ieu teh teu puguh-puguh jol ngagebug deui wae, beuki kumawani kasalaki teh?!” Ceuk Oding bari muringis nahan kanyeri. “Tuh Kuda Pacuan jagoan sia NELPON!!” ceuk pamajikanana morongos.***


text:
Hajar Aswad
Posted by bujanggamanik dina April 7, 2008
Sakur pangeusi Mekah mah geus apal yén Muhammad téh sipatna pujieun pisan. Sagala rupa tara aya codékana. Dipercaya ngangon domba, tara kungsi aya nu leungit. Kitu deui mun dipercaya kana dagang, tara nepi ka kajadian nu boga barang dibohongan.
Anu matak ku saréréa gé Muhammad téh katelahna al-amin, hartina jalma anu bisa dipercaya. Geus kitu téh deuih ditambah ku dedeg pangadeg anu taya cawadeunana. Dedeganana jangkung, pakulitanana bodas beresih.
Mun ku nu séjén keur diajak nyarita, Muhammad mah méh tara némbongkeun pasemon teu resep. Ka sasaha teu weléh saregep. Tara resep ngobrol papanjangan deuih. Sagala rupa sahinasna. Lain hartina kemba, tapi teu resep ubral-obrol anu sakira taya mangpaatna.
Éta sababna, najan saré’atna ngora kénéh pisan, tapi ku saréréa kacida diajénanana.
Komo sanggeus ngarangkep jeung Khadijah mah. Nurutkeun Khadijah, carogéna mah mun sakalina aya anu teu panuju téh tara dipokkeun ka jinisna. Dalah upama aya anu matak keuheul gé, beunang disebutkeun tara nepi ka betus jadi amarah. Cék Khadijah, katémbongna téh mun tarangna rembes ku késang, éta cirina keur nahan amarah sangkan ulah nepi ka kedal.
Lamun urang Mekah aya anu kabeneran meunang karerepet, teu kurang-kurang anu sok ngahajakeun daratang ka Muhammad. Maksudna ménta tulung, boh anu sipatna harta boh anu mangrupa saran jeung naséhat.
Kacaturkeun harita penduduk Mekah geus sapuk babarengan ngoméan Ka’bah. Ka’bah anu diadegkeun ku Kangjeng Nabi Ibrahim AS téh geus sababaraha kali dihadéan. Ari cikénéh témbok-témbok sisina rarempag méh di sakurilingna. Atuh saréréa ngarasa rempan, inggis rupa-rupa barang anu aya di jerona laleungitan dicarokotan ku saha baé. Babakuna mah anu ku maranéhna dipikamelang téh rupa-rupa arca anu dianggap suci.
Saméméhna mah tara aya anu wani ngagoméng-goméng kana éta barang pusaka téh. Lantaran loba pisan dongéng-dongéng anu sumebar, cenah mun aya anu culangung wani ngomé kana éta barang, pasti bakal kawalat. Pokona bakal aya mamalana.
Tapi sanggeus témbokna rarempag mah, saréréa geus teu bisa kumaha. Sarta waktu para inohong Mekah ngariung badami kumaha pihadéeunana, saréréa satuju pikeun babarengan ngoméanana.
Kabeneran harita aya béja, cenah di Jédah aya sudagar Mesir anu kapalna ruksak. Ngaranna Baqum. Urang Mekah ngahaja ngirim utusan pikeun nepungan Baqum, maksudna ngumaha sangkan manéhna daék ngapalaan ngoméan Ka’bah téa. Baqum téh mémang saudagar anu ahli kana wangunan. Kabeneran Baqumna gé daékeun deuih.
Atuh ngan bring baé Ka’bah téh dioméan, gotong royong dipigawé ku saréréa. Sangkan adil, opat kabilah utama nu aya di kota Mekah harita masing-masing kapapancénan kudu ngoméan sapongpok séwang. Jadi Ka’bah téh dikeureuyeuh ti opat pongpok.
Lantaran dipigawé ku saréréa, teu kungsi sababaraha lila témbok Ka’bah téh geus ngadeg deui sakumaha asalna. Atuh saréréa bungah. Anu tadina dipikahariwang téh teu burung bérés.
Ngan basa kudu nempatkeun deui hajar aswad di tempat asalna, kabilah utama nu opat téh pabéntar pamanggih. Cék nu ieu, nya manéhna nu pangpantesna nempatkeun deui hajar aswad téh lantaran kabilahna pangkuatna. Ari cék kabilah anu hijina deui, manéhna anu kudu meunang éta kahormatan téh lantaran turunan ti karuhunna.
Tapi salila-lila patorong-torong téh keukeuh tacan manggih putusan anu bisa ditarima ku saréréa. Malahan kulawarga Abdi Dar mah nepi ka sumpahna. Lamun tugas nempatkeun deui hajar aswad dipercayakeun ka nu séjén, ku manéha bakal dipaéhan.
Atuh ngadéngé anu susumpahan nepi ka kitu mah saréréa gé taya nu wani prak.
Sanggeus salila-lila patingharuleng, Abu Umaya manggih jalan.
Pokna, “Ayeuna mah kieu baé. Batan saréréa tingharuleng, kahormatan pikeun nempatkeun deui hajar aswad téh urang pasrahkeun baé ka jalma anu pangheulana asup ka lawang Shafa.”
Sakumaha adat urang Arab harita, usul Abu Umaya téh disatujuan ku saréréa. Sajeroning nungguan téh saréréa ngawaskeun ka lebah lawang Shafa. Hayang nyaho saha anu bakal meunang kahormatan téa.
Barang kanyahoan anu pangheulana sup ka dinya téh taya lian Muhammad, atuh saréréa gé bungah kabina-bina. Ari ka Muhammad mah maranéhna percaya, putusanna pasti adil.
Barang Muhammad dibéjaan yén dirina meunang kahormatan anu sakitu mulyana, saeutik gé henteu katémbong ngarasa ieu aing. Sabalikna, malah parapamingpin kabilah anu opat téa dikumpulkeun.
“Cing saha anu boga kaén rubak jeung wedel?” pokna.
Éta kaén téh diamprkeun di handap. Batu hajar aswad téa dijungjungkeun, sok ditunda di tengah-tengahna.
“Ieu juru kaén anu opat cekelan ku masing-masing kapala kabilah,” pokna, “Sarta hajar aswadna téa gotong ku opatan, tempatkeun deui dina urutna.”
Ngadéngé kitu, saréréa bungaheun pisan. Ngan regeyeng baé hajar aswad téh diparangku. Ari nu nempatkeun deui dina urutna, dipasrahkeun deui ka Muhammad.
Ku jalan kitu, pabéntar paham anu tadina geus sakitu harénghéngna téh bisa bérés teu sakara-kara.
Ti harita, saréréa beuki hormat ka Muhammad.
Éta kajadian téh lumangsung lima taun saméméh turunna wahyu nu munggaran.
Tina Taréh Rasulullah, Karya Abdullah Mustappa.
2 Balesan to “Hajar Aswad”
-
April 12, 2008 pukul 10:10 pm
ehm asa ngeunah ngupingna etah riwayat kanjeng nabi dina basa sunda. asa kakara maca kisah nabi dina bs sunda teh,,,,,nuhun kanu gaduh blog iyeu…..etah di gigireun kunaon nangis? cups…cups…tong nagis ah……
-
April 14, 2008 pukul 4:24 am
Seueur keneh dan carios Nabi teh. Insya Alloh sanes waktos diposting deui. Hatur nuhun kana komnetarna.


text:
Kiripik
Kiripik nyaéta rupaning opieun anu mangrupa irisan ipis tina beubeutian, bungbuahan atawa sayuran anu digoréng ku minyak nabati.[1] Pikeun ngahasilkeun rasa anu gurih tur rangu biasana dicampur jeung adonan tipung anu dibéré bumbu rempah-rempah nu tangtu.[1] Ilaharna kiripik dijieun ngaliwatan tahan ngagoréng, tapi aya ogé anu di poé atawa digaringkeun.[1] Kiripik miboga rasa anu béda-béda saperti asin, lada, amis, haseum, gurih, atawa campur.[1]
Kiripik anu digoréng[édit | édit sumber]
Kiripik anu digoréng maké katél:
- Kiripik bayem, Kiripik anu dijieuna tina daun bayem.
- Kiripik belut, Kiripik anu dijieuna tina belut.
- Kiripik cékér hayam, Kiripik anu dijieuna tina kulit cékér hayam.
- Kiripik gadung, Kiripik anu dijieuna tina gadung.
- Kiripik ganggang, Kiripik anu dijieuna tina ganggang laut.[2]
- Kiripik jagong, Kiripik anu dijieuna tinajagong
- Kiripik supa, Kiripik anu dijieuna tina jamur tiram
- Kiripik kangkung, Kiripik anu dijieuna tina daun kangkung
- Kiripik kakap, Kiripik anu dijieuna tina kulit ikan kakap
- Kiripik kentang, Kiripik anu dijieuna tina kentang
- Kiripik tangkil, Kiripik anu dijieuna tina tangkil
- Kiripik oncom, Kiripik anu dijieuna tina oncom
- Kiripik paru, Kiripik anu dijieuna tina paru sapi[3]
- Kiripik cau, Kiripik anu dijieuna tina paru cau
- Kiripik sampeu, Kiripik anu dijieuna tina parusampeu
- Kiripik sukun, Kiripik anu dijieuna tina paru sukun
- Kiripik tahu, Kiripik anu dijieuna tina paru tahu
- Kiripik taleus, Kiripik anu dijieuna tina paru taleus[4]
- Kiripik témpé, Kiripik anu dijieuna tina paru témpé
Kiripik anu digoréng vakum[édit | édit sumber]
Kiripik anu digoreng maké mesin:
- Kiripik apel, Kiripik anu dijieuna tina apel
- Kiripik bawang, Kiripik anu dijieuna tina bawang
- Kiripik durén, Kiripik anu dijieuna tina durén
- Kiripik mangga, Kiripik anu dijieuna tina mangga
- Kiripik melon, Kiripik anu dijieuna tina mélon
- Kiripik nangka, Kiripik anu dijieuna tina nangka[5]
- Kiripik ganas, Kiripik anu dijieuna tinaganas
- Kiripik gedang, Kiripik anu dijieuna tina gedang
- Kiripik salak, Kiripik anu dijieuna tina salak[6]
- Kiripik samangka, keripik yang terbuat dari semangka
- Kiripik terong, keripik yang terbuat dari terong
- Kiripik wortel, keripik yang terbuat dari wortel
Galeri gambar kiripik[édit | édit sumber]
catetan[édit | édit sumber]
- ↑ a b c d Arti keripik (Dicutat tanggal 4 Desember 2011)
- ↑ Kripik ganggan (Dicutat tanggal 4 Desember 2011)
- ↑ Resep keripik paru(Dicutat tanggal 4 Desember 2011)
- ↑ Resep kripik talas
- ↑ Aneka kripik(Dicutat tanggal 4 Desember 2011)
- ↑ Keripik salak


text:
Sakumaha taun-taun saméméhna, eusi acara pikeun ngareuah-reuah milangkala Sumedang ka-437 taya anu robah. Dina harti taya acara tambahan anu ahéng tur anéh. Acarana masih kénéh standar atawa biasa-biasa waé. Acara pangeusina nyaéta jaroh ka Taman Makam Pahlawan Cimayor jeung karuhun Sumedang, pawéy Karéta Naga Paksi jeung Makuta Binokasih anu mangrupakeun titinggal Karajaan Sumedang Larang, bakti sosial jeung tabligh akbar. Kitu nurutkeun panatacalagara milangkala Sumedang ka-437 sakumaha anu diinpokeun ku Pikiran Rakyat Online.
Hal ieu aya patalina reujeung kurangna waragad katut waktu. Anu leuwih diandelkeun dina milangkala taun ayeuna mah nyaéta sumanget (spirit) jeung bakti sosial ka masarakat anu teu mampuh. Acara bakti sosialna sorangan dieusi ku ngayakeun sunatan massal pikeun 75 urang kalawan gawé bareng jeung Badan Amil Zakat (BAZ). Aya deui operasi katarak katut biwir suwing anu tempatna di RSUD Sumedang. Ditambah ku memener imah anu geus teu merenah pikeun dicicingan katut méré mawéh ka barudak pahatu lalis jeung kolot anu geus tokroh-tokroh. Acara bakti sosial ieu baris dilumangsungkeun dina ping 22 April.
Dina ping 21 Aprilna baris dilumangsungkeun pawéy Makuta Binokasih jeung Karéta Naga Paksi. Pawéy ieu direuah-reuah ogé ku gelar prajurit karajaan jeung puluhan putri.
Teu poho ogé baris diayakeun acara paméran pangwangunan anu mintonkeun rupa-rupa produk pinunjul masarakat Sumedang. Produk pinunjul anu diilukeun diantarana waé nyaéta Batik Kasumedangan, kadaharan has Sumedang saperti Tahu Sumedang, Opak Conggéang, Salé Cau, Hui Cilembu, Oncom Pasir Reungit jeung nu séjénna. Ditambah ku kerajinan wayang golék jeung aanyaman tina awi.
Saméméhna, dina ping 20 April baris diayakeun heula acara tablig akbar jeung istigasah anu dieusi ku KH. Jujun Junaedi. Ieu acara dilumangsungkeun di Pendopo kantor IPP Pemkab Sumedang.
(Potret meunang nginjeum ti Pikiran Rakyat Online)


text:
Persib Brasil
Posted by Dendi Rustandi dina Juli 21, 2010
Ceuk saha prestasi sepak bola nagara urang teu maju, teu bisa cumarita di tingkat internasional ?. Kuring nyatet, saeutikna aya sabelas klub sepak bola anggota PSSI nu milu jadi peserta Piala Dunya 2010. Teu percaya ? yeuh, ku kuring disebutan hiji-hiji :
Persib (Persatuan Sepak Bola Brasil).
PSM ( Persatuan Sepak Bola Meksiko)
PSKS (Persatuan Sepak Bola Korea Selatan)
PSP (Persatuan Sepak Bola Portugal)
PSB (Persatuan Sepak Bola Belanda)
Persikota (Persatuan Sepak Bola Kore Utara)
Perseman (Persatuan Sepak Bola Jerman)
Perseden (Persatuan Sepak Bola Denmark)
Persik (Persatuan Sepak Bola Kamerun)
Persiba (Persatuan Sepak Bola Balad Argentina)
Persijap (Persatuan Sepak Bola Japan)
Kuring yakin, kasabelasan kasebut jadi peserta Piala Dunya 2010 tanpa izin ti PSSI, da lamun bebeja mah kuriak moal diidinan.
Basa Persib (persatuan Sepak Bola Brasil) vs Pantai Gding. Salaku bobotoh sajati, kuring leuwih kataji sabab di atas kertas Persib tangtuna meunang sagala-galana. Sanajan Pantai Gading di latih ku pelatih sakaliber Sven Goran Eriksson, sababaraha pengamat loba nu ngaramal yen Pantai Gading di Piala Dunya 2010 ngan saukur tepi ka babak kahiji. Pelatihna geus nyiapkeun babasaan “tamba kawiwirangan, nyaeta, “Mohon maaf kalau kami harus tersisih karena tiada pantai gading yang tak retak”.
Permainan Persib (muhun, Persatuan Sepak Bola Brasil tea) nu boga gelandang edun nyaeta Kaka. Pamaen nu kungsi ngalaman tulangna potong (cageur total saeunggeus diubaran ka putrana Bah Bohon di Gegerkalong). Lihey pisan tah si Kaka teh dina ngabongkar pertahanan lawan jeung mere umpan-umpan matang ka pamaen hareup anu balukarna gampang nyetak gol.
Salian paktor kapinteran Kaka, tim Persib Brasil oge ditentukeun ku ngaran pelatihna, Dunga. Dina bahasa Brasil, dunga hartina sarua jeung do’a. Saacan arindit ka Afrika Kidul, sakabeh rahayat Brasil ngucapkeun, “Dunga didungakeun, semoga Brasil berhasil!”.
Salaku finalis Piala Afrika 2006 nu pinuh ku pamaen ngora berkualitas saperti Didier Drogba sarta Salomon Kalou nu maen dii Chelsea, sakuduna Pantai Gading percaya kana kakuatan tim na, tapi, kulantaran masarakat Pantai Gading percaya pisan kana kakuatan mistik. Goran Eriksson teu bisa nolak kahayang Padupanding (Paguyuban Dukun Pantai Gading) keur ngajampean tim na. Waktu ditanya, kunaon ngalawan Portugal akhirna seri. Goran Eriksson (ngawakilan para dukun) ngajawab dukun na salah mapatkeun jangjawokan. “Mustina nu diparancahkeun teh jampe mengbal, ari ieu kalah jampe ngajuru!” ceuk Goran Eriksson bari saeutik keuheul.***
Tulisan: TAUFIK FATUROHMAN dina AHLEKE
di cutat ti kurawa06.wordpress.com